hotchpotch/miracl-hf-unified huggingface dataset:
జతీంద్ర నాథ్ దాస్
జతిన్ దాస్ గా సుపరిచితుడైన జతీంద్రనాథ్ దాస్ ( (27 అక్టోబర్ 1904 – 13 సెప్టెంబర్ 1929), ఒక స్వాతంత్ర్య సమయోధుడు మరియు విప్లవ వీరుడు. ఇతడు లాహోరు జైలులో 64 రోజుల కఠోర నిరాహారదీక్ష తరువాత మరణించాడు.
జతీంద్రనాథ్ దాస్ కలకత్తాలో 1904లో జన్మించాడు. ఇతడు చిన్నవయసులోనే బెంగాల్లోని అనుశీలన్ సమితి అనే విప్లవసంస్థలో చేరాడు. మహాత్మా గాంధీ నడిపిన సహాయ నిరాకరణోద్యమంలో కూడా పాల్గొన్నాడు.
ఇతడు కలకత్తాలోని విద్యాసాగర్ కాలేజిలో బి.ఎ.చదివే సమయంలో 1925 నవంబర్లో ఇతడి రాజకీయ కార్యకలాపాల కారణంగా అరెస్ట్ అయ్యి జైలులో ఉన్నాడు. అక్కడ రాజకీయ ఖైదీలపట్ల చూపుతున్న దురుసు ప్రవర్తనకు నిరసనగా నిరాహారదీక్ష చేపట్టాడు. 20రోజుల నిరాహారదీక్ష తరువాత జైలు సూపరింటెండెంట్ క్షమాపణ కోరడంతో ఇతడు దీక్ష విరమించాడు. దేశంలోని అన్ని ప్రాంతాలనుండి విప్లవకారులు బాంబుల తయారీకి ఇతడిని సంప్రదించేవారు. సచీంద్రనాథ్ సన్యాల్ వద్ద ఇతడు బాంబులను తయారు చేయడం నేర్చుకున్నాడు.. భగత్ సింగ్, మరికొందరు విప్లవవీరులకు ఇతడు బాంబులను తయారుచేశాడు. ఇతని విప్లవ కార్యకలాపాల కారణంగా ఇతడిని 1929 జూన్ 14న అరెస్ట్ చేసి లాహోర్ జైలులో పెట్టారు.
లాహోర్ జైలులో భారతీయ ఖైదీల పరిస్థితి చాలా దుర్భరంగా ఉండేది. వారు అనేక రోజులపాటు ఉతకని, మాసిన దుస్తులను ధరించవలసి వచ్చేది. వంటశాలలో బొద్దింకలు, ఎలుకలు తిరుగుతూ ఆహార పదార్థాలను తినడానికి హానికరంగా మార్చేవి. భారతీయ ఖైదీలకు వార్తాపత్రికలను, వ్రాసుకోవడానికి కాగితాలు ఇచ్చేవారు కాదు. కానీ అదే జైలులో బ్రిటిష్ ఖైదీల పరిస్థితి దీనికి భిన్నంగా ఉండేది. జతీంద్రనాథ్ దాస్ ఈ పరిస్థితులను గమనించి యూరోపియన్ ఖైదీలకు సమానంగా భారతీయ ఖైదీలకు సదుపాయాలను కల్పించాలని కోరుతూ మరికొందరు విప్లవకారులతో కలిసి ఆమరణ నిరాహారదీక్షను చేపట్టాడు.
ఇతని దీక్ష 1929 జూలై 13 న ప్రారంభమై 63 రోజులపాటు కొనసాగింది. జైలు అధికారులు బలవంతంగా ఇతడి దీక్షను ఇతరుల దీక్షను భగ్నం చేయడానికి ప్రయత్నించారు. చివరకు జైలు కమిటీ ఇతడిని బేషరతుగా విడుదల చేయాలని సిఫారసు చేసింది. కానీ ప్రభుత్వం దానిని త్రోసి పుచ్చుతూ బెయిల్ మీద విడుదల కావచ్చని సూచించింది.
ఇతడు 1929, సెప్టెంబరు 13వ తేదీన తుది శ్వాస విడిచాడు. విప్లవ వనిత దుర్గావతి దేవి నేతృత్వంలో ఇతని అంతిమయాత్ర లాహోర్ నుండి కలకత్తా వరకు రైలులో కొనసాగింది. వేలాదిమంది ఇతడికి శ్రద్ధాంజలి ఘటించడానికి రైల్వే స్టేషన్లకు తరలివచ్చారు. హౌరా రైల్వే స్టేషన్‌లో శవపేటికను సుభాష్ చంద్రబోస్ స్వీకరించి శవయాత్రకు నేతృత్వం వహించాడు. కలకత్తాలో రెండుమైళ్ళ పొడుగున ప్రజలు బారులు తీరి ఇతడికి తుది వీడ్కోలు చెప్పారు. జతిన్ దాస్ నిరాహారదీక్ష అక్రమ నిర్బంధాలపై ప్రతిఘటనలో ఒక కీలకఘట్టంగా నిలిచింది.
దేశంలోని దాదాపు అందరు నాయకులు ఇతడి బలిదానానికి శ్రద్ధాంజలి ఘటించారు. సుభాష్ చంద్రబోస్ ఇతడిని"భారతదేశపు యువ దధీచి"గా అభివర్ణించాడు.
పతంజలి ఆయుర్వేద సంస్థ
"పతంజలి ఆయుర్వేద సంస్థ" అతి తక్కువ కాలంలో రూ.10వేల కోట్ల టర్నోవర్‌ సాధించిన భారతీయ ఎఫ్‌ఎమ్‌సీజీ రంగ సంస్థగా ఈ ఏడాది పతంజలి రికార్డు సృష్టించింది. దశాబ్దాల చరిత్ర కలిగిన సంస్థల్ని వెనక్కి నెట్టి అత్యంత ప్రభావశీల సంస్థల జాబితాలో గూగుల్‌, మైక్రోసాఫ్ట్‌, ఫేస్‌బుక్‌ల తరవాత నాలుగో స్థానంలో నిలిచింది. రాబోయే రోజుల్లో దేశంలోనే అతిపెద్ద ఎఫ్‌ఎమ్‌సీజీ సంస్థగా అవతరించే దిశగా "పతంజలి" అడుగులేస్తోంది.
పతంజలి ఆయుర్వేద సంస్థను 1995లో హరిద్వార్‌లోని కన్‌కల్‌ ప్రాంతంలో స్నేహితుడు బాలకృష్ణతో కలిసి . దివ్య ఫార్మసీ అనే చిన్న ఔషధ దుకాణంతో రామ్‌దేవ్‌ ప్రారంభించారు. యోగా, ఆయుర్వేదం... ఈ రెండు రంగాల అభివృద్ధికి సాయపడటాన్ని గురువు బల్‌దేవ్‌ తనపైన పెట్టిన బాధ్యతగా రామ్‌దేవ్‌ భావించేవారు. యోగా గురువుగా అప్పటికే స్థానికంగా రామ్‌దేవ్‌కు మంచి పేరొచ్చింది. ఆయన స్నేహితుడు బాలకృష్ణకు ఆయుర్వేదంపైన తిరుగులేని పట్టుంది. ఇద్దరూ చిన్నప్పుడు ఒకే ఆశ్రమంలో పెరిగారు. తరవాత హిమాలయాలకూ కలిసే ప్రయాణమయ్యారు. అక్కడ రామ్‌దేవ్‌ యోగా సాధనలో నిమగ్నమైతే, బాలకృష్ణ ఆయుర్వేదంలో నైపుణ్యం సాధించారు.
సబ్బులూ, షాంపులూ, పేస్టులూ, టాయిలెట్‌ క్లీనర్లూ, నిత్యావసరాలూ, పిల్లల ఆహారం. ఇలా ఐదేళ్లలో యాభై నుంచి ఏకంగా వెయ్యికి పైగా ఉత్పత్తులను తీసుకొచ్చే స్థాయికి పతంజలి విస్తరించింది. ప్రత్యేక స్టోర్లు ఉండటంతో ఒక వస్తువు కొనడానికి వచ్చేవాళ్లు నాలుగైదు వస్తువుల్ని కొనుగోలు చేసే అవకాశం ఉండేది. తమ నూడుల్స్‌ పూర్తిగా సహజ సిద్ధ పదార్థాలతో తయారయ్యాయని విస్తృతంగా ప్రచారం చేస్తూ "‘పతంజలి నూడుల్స్‌’" ని విడుదల చేసి వేగంగా వినియోగదార్ల ఆదరణ పొందడంలో సఫలమైంది. ప్రత్యేక స్టోర్లూ, అతి వేగంగా దూసుకొస్తున్న ఉత్పత్తుల సంఖ్యా, సందర్భానికి తగ్గ మార్కెటింగ్‌ వ్యూహాలూ. సంస్థ ఎదుగుదలకు కారణాలు.
ఆచార్య బాలకృష్ణ ‘పతంజలి’లో 94శాతం వాటా ఆయనదే. సంస్థ ముఖచిత్రం రామ్‌దేవ్‌ అయితే, దాని చోదక శక్తి బాలకృష్ణ. ముప్ఫయ్యేళ్లుగా రామ్‌దేవ్‌కి సన్నిహితుడిగా ఉంటున్న బాలకృష్ణకి ఆయుర్వేద విద్యలో అద్భుతమైన నైపుణ్యం ఉంది. కాలక్రమంలో మరుగునపడిన ఎన్నో ఆయుర్వేద సూత్రాలను ఆయన వెలికి తీసి వాటి ఆధారంగా తిరిగి ఆ ఔషధాలను తయారు చేశారన్న పేరుంది. తొలిదశలో సంస్థ తీసుకొచ్చిన ఔషధాలూ, ఉత్పత్తులన్నీ ఆయన సృష్టే. ప్రచారం చేసేది రామ్‌దేవ్‌ అయినా దాని వెనకుండే వ్యూహకర్త బాలకృష్ణే. ప్రయోగశాల నుంచి బయటికొచ్చిన ప్రొడక్ట్‌ని ఆమోదించి, దాన్ని ప్యాక్‌ చేసి మార్కెట్‌కి తరలించేవరకూ ప్రతి పనీ ఆయన కనుసన్నల్లోనే జరుగుతుంది. ‘పతంజలి ఆయుర్వేద్‌’కు ఎండీగా ఉన్న ఆయన, మరో 34 అనుబంధ సంస్థలకూ అధినేత.
రాబోయే 5-10ఏళ్ల కాలానికి లక్ష కోట్లు అమ్మకాలు రామ్‌దేవ్‌, బాలకృష్ణలు పెట్టుకున్న లక్ష్యమిది. మొత్తంగా దేశంలో ఏటా అమ్ముడయ్యే ‘ప్యాకేజ్డ్‌ ప్రొడక్ట్స్‌’ విలువలో ఇది మూడో వంతు.
డి.వి. రమణమూర్తి
డి.వి. రమణమూర్తి తెలుగు రంగస్థల హాస్యనాటక రచయిత.
రమణమూర్తి 1930, ఆగస్టు 23న విజయనగరం లో జన్మించాడు. కొంతకాలం ఉపాధ్యాయుడిగా పనిచేశాడు. 1955లో దక్షిణ మధ్య రైల్వే ఉద్యోగంలో చేరి, విరమణ పొందాక కాకినాడ లో ఉంటున్నారు.
రమణమార్తి చక్కటి కుటంబ హాస్యాన్ని సృష్టిస్తాడు. కరుణ రసాన్ని కూడా రాసేవాడు. మాటల కూర్పులో పొందిక, చమత్కారం, సంక్షిప్తత, సున్నిత హాస్యం ప్రేక్షకులను గిలిగింతలు పెడతాయి. రేడియో, టీవిలకు అనేక నాటకాలు రాసి ప్రశంసలు అందుకున్నాడు.
రచించిన నాటికలు:
ఉంగరాల రాంబాబు
ఉంగరాల రాంబాబు 2017 సెప్టెంబరు 15న విడుదలైన తెలుగు సినిమా. సునీల్ ,మియా జార్జ్, పోసాని కృష్ణమురళి, ప్రకాష్ రాజ్ , ఆలీ మరియు ఇతర నటులు ఈ చిత్రంలో నటించారు.
కోటీశ్వరుడైన రాంబాబు (సునీల్) తన తాత మరణంతో ఆస్తులన్ని కోల్పోయిన రోడ్డున పాడతాడు. ఏం చేయాలో పాలుపోని స్థితిలో ఉన్న రాంబాబుకు జనాల్ని మోసం చేస్తూ బతికే దొంగ బాబా బాదం బాబా(పోసాని కృష్ణమురళి) ఆశ్రమం కనిపిస్తుంది. రాంబాబు ను చూసిన బాదం బాబా నేను చెప్పినట్టు చేస్తే నీ డబ్బు నీకు తిరిగొస్తుందని చెబుతాడు. అలా బాదం బాబా చెప్పిన పనికి వెళ్లిన రాంబాబు కు భారీగా బంగారం దొరుకుతుంది. దీంతో బాబా మీద నమ్మకం మరింత పెరుగుతుంది. జాతకాల మీద విపరీతమైన నమ్మకంతో రాంబాబు.. ఉంగరాల రాంబాబుగా మారిపోతాడు.
అయితే తిరిగి కోటీశ్వరుడైన రాంబాబుకు వ్యాపారంలో ఇబ్బందులు ఎదురవుతాయి. ఆ ఇబ్బందుల నుంచి బయటపడేసే జాతకం ఉన్న అమ్మాయిని పెళ్లి చేసుకోవాలని బాబా చెప్తాడు. దీంతో బాబా చెప్పిన జాతకం కలిగిన సావిత్రి (మియా జార్జ్)ను ప్రేమిస్తాడు. అలా డబ్బు కోసం ప్రేమలో పడ్డ రాంబాబు అనుకున్నది సాధించాడా.? సావిత్రిది నిజంగా బాబా చెప్పిన జాతకమేనా..? వారి ప్రేమ గెలిచిందా..? అన్న విషయాలు ప్రధానంగా కథ సాగుతుంది.
పావని పరమేశ్వరరావు
"పవని పరమేశ్వరరావు" (జూలై 1 1933 - సెప్టెంబర్ 13 2017) రాజ్యాంగ నిపుణుడు, సుప్రీంకోర్టు సీనియర్‌ న్యాయవాది, పద్మభూషణ్‌ పురస్కార గ్రహీత..
పావని పరమేశ్వరరావు జూలై 1 1933 న ప్రకాశం జిల్లా లింగసముద్రం మండలం మొగిలిచెర్ల గ్రామంలో జన్మించారు. నెల్లూరులోని వీఆర్‌ కాలేజీలో బీఏ పూర్తి చేసి ఆంధ్రా యూనివర్సిటీ నుంచి ఎల్‌ఎల్‌బీ, ఉస్మానియా యూనివర్సిటీ నుంచి ఎల్‌ఎల్‌ఎం పట్టాను పొందారు.
1961లో ఢిల్లీ యూనివర్సిటీలో న్యాయశాస్త్ర అధ్యాపకుడిగా చేశారు. 1967 నుంచి సుప్రీం కోర్టులో న్యాయవాదిగా ప్రాక్టీసు చేశారు. 1976లో సీనియర్‌ న్యాయవాదిగా, 1991లో సుప్రీం కోర్టు బార్‌ అసోసియేషన్‌ అధ్యక్షుడిగా ఎన్నికయ్యారు. సుప్రీంకోర్టులో ఆంధ్రప్రదేశ్‌ ప్రభుత్వ న్యాయవాదిగా పనిచేశారు. కేశవానంద భారతి, ఎస్‌ఆర్‌ బొమ్మై, పీవీ నరసింహారావు, బాబ్రీ మసీదు కూల్చివేత, బెస్ట్‌ బేకరీ వంటి కీలక కేసుల్లో వాదించారు. న్యాయ రంగంలో ఆయన చేసిన సేవలను గుర్తించిన భారత ప్రభుత్వం 2006లో పద్మభూషణ్‌ పురస్కారంతో సత్కరించింది.
ఢిల్లీలోని ఓ ప్రైవేటు ఆస్పత్రిలో గుండెపోటుతో మరణించారు.
నిజాం పాలనలో భూమి పన్ను విధానాలు
నిజాం భూమి పన్ను : ప్రభుత్వ ఖజానాకు ఎక్కువ మొత్తంలో ఆదాయాన్ని రాబట్టుకోవడంకోసం భూమి పన్నును నిర్ణయిస్తారు. ఈ పన్నులకు సంబంధించి అనేక సమస్యలు ఉండడంవల్ల పటేలు, పట్వారి మరియు అధికారుల దయాదాక్షిణ్యాలతో రైతులు ఈ పన్నులు చెల్లించేవారు.
ఈ మెట్టభూమికి పన్ను దాదాపు ఒకే విధంగా ఉంటుంది. సారవంతమైన నేలకు ఎక్కువగా, సారహీనమైన నేలకు తక్కువగా పన్నులు నిర్ణయిస్తారు. నల్లరేగడి భూములకు ఎక్కువ పన్ను వసూలుచేయడమే కాకుండా కొన్నిసార్లు సారహీనమైన నేలను సారవంతమైన నేలగా లెక్కగట్టి కూడా ఎక్కువ పన్నులను వసూలు చేస్తారు.
973
973 జూలియన్ కేలెండర్ యొక్క సాధారణ సంవత్సరము.
సోమరాజు సదారాం
"సోమరాజు సదారాం" తెలంగాణ రాష్ట్ర సమాచార హక్కు చట్టం ప్రధాన కమిషనర్.
సోమరాజు సదారాం ఆగస్టు 25 1955 వరంగల్‌ జిల్లా లోని గిర్మాజీపేటకు జన్మించారు. ఈయన న్యాయశాస్త్రంలో మాస్టర్స్‌ డిగ్రీ, పీహెచ్‌డీ చేశారు. 
1979లో శాసనసభలో చేరి వివిధ హోదాల్లో పనిచేశారు. 2009లో శాసనసభ కార్యదర్శిగా బాధ్యతలు చేపట్టారు. తెలంగాణ ఆవిర్భావం తర్వాత 2014 జనవరి రెండో తేదీ నుంచి సెప్టెంబర్ 14 2017 వరకు తెలంగాణ శాసనసభ కార్యదర్శిగా ఉన్నారు. మొత్తం 41 ఏండ్లు వివిధ హోదాల్లో అసెంబ్లీలో పనిచేశారు. ఐక్యరాజ్యసమితి ఏజెన్సీ సహకారంతో సామాజిక అంశాలపై అనేక కార్యక్రమాలను నిర్వహించారు.
బుద్దా మురళి
"బుద్దా మురళి" తెలంగాణ రాష్ట్ర సమాచార హక్కు చట్టం కమిషనర్ మరియు సీనియర్ జర్నలిస్టు. 
బుద్దా మురళి 1964 ఏప్రిల్‌ 2 వ తేదీన యాదాద్రి జిల్లా తుర్కపల్లిలో జన్మించారు. ఎం.ఏ. రాజనీతి శాస్త్రం అభ్యసించారు. 
ఆంధ్రభూమి దినపత్రికలో జర్నలిస్టుగా పనిచేస్తున్నారు. ప్రస్తుతం చీఫ్ రిపోర్టర్ హోదాలో ఉన్నారు. "జనాంతికం", "ఓటమే గురువు" అనే పుస్తకాలను రచించారు. మాసపత్రికలో "వర్తమానం శీర్షిక" తో కాలం రాస్తున్నారు. అరడజను పైగా కథలు రాశారు.
శక క్యాలెండర్
గౌతమీపుత్ర శాతకర్ణి (లేక శాలివాహనుడు) (క్రీ.పూ. 78-102) శాతవాహన రాజులలో 23వ వాడు. అతని తండ్రి తరువాత శాతకర్ణి రాజయ్యెను.
శాతవాహన రాజులందరిలోకి గొప్పవాడిగా పేరొందాడు. అతడి తండ్రి శాతవాహనుడు అశ్వమేధ యాగం చేసి రాజ్యాన్ని విస్తరించెను. అతని తరువాత శాలివాహనుడు రాజయ్యెను. అప్పటికి రాజ్యమైతే విస్తరించబడ్డది కానీ శత్రుదేశాలనుండి ప్రత్యేకంగా శకులు, యవనుల వల్ల రాజ్యానికి ముప్పు కలిగే అవకాశం ఉండినది. శాలివాహనుడు శకులను, యవనులను, పహ్లవులను ఓడించి రాజ్యానికి పూర్వవైభవం తెచ్చాడు. శాలివాహనుడు భారత దేశాన్నంతా పరిపాలించిన తెలుగు చక్రవర్తి. . భారతీయ పంచాంగం (కాలండరు) శాలివాహనుని పేరు మీదే ఈనాటికీ చలామణీ అవుతోంది. ఈయన నహపాణున్ని ఓడించి పెద్ద మొత్తములో లభ్యమవుతున్న జోగళ్‌తంబి నాణకశాల వర్గానికి చెందిన క్షహరతనాణేలపై తిరిగి ముద్రింపజేశాడు.
నాసిక్ లో లభ్యమైన అరుదైన గౌతమీపుత్ర శాతకర్ణి నాణెం
నాసిక్ ప్రశస్తి గౌతమీపుత్ర శాతకర్ణిని అప్రాంత, అనూప, సౌరాష్ట్ర, కుకుర, అకార మరియు అవంతి ప్రాంతాల పాలకునిగా పేర్కొన్నది. ఈ ప్రాంతాలను ఈయన నహపాణుని నుండి హస్తగతం చేసుకొని ఉండవచ్చు. ఈయన తన పూర్వీకుల పాలనలో కోల్పోయిన మధ్య దక్కను ప్రాంతాలు కూడా తిరిగి సంపాదించాడు. గౌతమీపుత్ర శాతకర్ణి కాలములో శాతవాహన ప్రాబల్యం దక్షిణాన కంచి వరకు వ్యాపించింది. ఈయన ఆనంద గోత్రీయుల నుండి దక్షిణ మహారాష్ట్రలోని కొల్హాపూర్ ప్రాంతాలను జయించినాడని ప్రతీతి. శాలివాహనుడు బనవాసి ప్రాంతాన్ని తన రాజ్యములో కలుపుకొని కర్ణాటకలోని కొంతభాగముపై అధికారము సాధించాడు. ఈయన తరువాత క్రీ.శ.130 ప్రాంతములో ఈయన కుమారుడు వాశిష్ఠీపుత్ర శ్రీ పులోమావి రాజ్యం చేపట్టాడు.
గౌతమీపుత్ర శాతకర్ణి, శక చక్రవర్తియైన విక్రమాదిత్యుని ఓడించి శాలివాహన శకానికి నాంది పలికాడు. మరాఠులు, ఆంధ్రులు, కన్నడిగులు నేటికీ శాలివాహన శకాన్ని పంచాంగాలలో ఉపయోగిస్తున్నారు. గౌతమీపుత్ర శాతకర్ణి ధరించిన బిరుదులు
నిజాం పాలనలో పరిశ్రమలు
నిజాం పాలనలో భూస్వామ్య వ్యవస్థ ఉన్నప్పటికీ రవాణా సౌకర్యాలు, పరిశ్రమలు కూడా ఆభివృద్ధి చెందాయి. నిజాం సంస్థానాన్ని స్వతంత్ర్య రాజ్యంగా చూపడానికి కరెన్సీ, కస్టమ్స్, పోస్టులాంటి శాఖలపై నిజాం ఆధిపత్యాన్ని అంగీకరించడేకాకుండా, అవసరమైన పరిశ్రమలను ఏర్పాటుచేయడానికి బ్రిటీషువారు ముందుకువచ్చారు.
ఖిల్లా రామాలయం
ఖిల్లా రామాలయం నిజామాబాద్‌ జిల్లాలో ‘ఇందూరు ఖజూరహో’ దేవాలయంగా పేరుగాంచింది.
సమర్ధ రామదాస్‌ అభివృద్ధి చేసిన ఖిల్లా రఘునాథ ఆలయం నిజామబాదు నగరానికి తలమానికంగా నిలిచింది. ఇది నిజామాబాద్ జిల్లా కేంద్రానికి హైదరాబాదుకు వెళ్ళే దారిలో 15 కిలోమీటర్ల దూరంలో ఉంది. ఇది 16 వ శతాబ్దంలో నిర్మించబడినట్లు చరిత్ర చెబుతోంది. ఇది కొండపైన కోటలో వున్నది. ఈ ఆలయానికి 108 మెట్లు ఉన్నాయి. దీనిని ఛత్రపతి శివాజీ గురువైన సమర్థ రామదాసు కట్టినట్లుగా చారిత్రిక కథనం.
ఈ ఆలయాన్ని నిర్మించినా ఏ విగ్రహమూ ఏర్పాటు చేయలేదు. జూలై 15 1949 లో గజవాడ చిన్నయ్య గుప్త నేతృత్వంలో గ్రామస్థులు జైపూర్ నుండి సీతారాముల పాలరాతి విగ్రహాలను తెప్పించి ప్రతిష్టించారు. ఇక్కడ ప్రతీ యేటా ఉత్సవాలు జరుగుతాయి. శ్రీరామనవమికి, మాఘ శుద్ధ ఏకాదశి నుంచి ఏడు రోజులు బ్రహ్మోత్సవాలు, పౌర్ణమినాడు రథోత్సవం నిర్వహిస్తారు. ఇక ఆలయం చుట్టూ పచ్చని ఉద్యానవనం ఏర్పాటు చేశారు. ఆలయంపైన ఉన్న శిల్ప సంపద ప్రత్యేక ఆకర్షణగా నిలుస్తుంది.
నిజామాబాదు కు 17 కి.మీ. దూరంలో గల డిచ్‌పల్లిని "దక్షిణ భారత దేశ ఖజురహో" అని అభివర్ణిస్తారు చరిత్రకారులు. డిచ్ పల్లి లో రామాలయం ప్రసిద్ది చెందినది. దీనినే 'ఇందూరు ఖజురహో' గా కూడా పిలుస్తారు. దేవాలయ శిల్ప సంపద అచ్చం ఖజురహో ను పోలి ఉంటుంది. ఖిల్లా రామాలయం, డిచ్ పల్లి చూడటానికి చిన్నదే అయినప్పటికీ శిల్ప, వాస్తు కళలు అద్భుతంగా ఉంటాయి. ఆలయ గోడలు, పై కప్పు, ద్వారాలు చూపరులను ఆకట్టుకుంటాయి. నిర్మాణ దశలో ఉన్నప్పుడు ఆలయం పై తురుష్కులు దాడి చేశారు. శిల్ప సంపద ను ధ్వంసం చేశారు. ఆలయం అసంపూర్తిగానే మిగిలింది. దాంతో ఈ గుడి కి రావాల్సిన ప్రాముఖ్యత రాలేదు. తురుష్కుల దండయాత్ర తరువాత అంత వరకు గుడిలో ఎటువంటి విగ్రహాలు ఉండేవి కావు.
మద్దాల రామారావు
మద్దాల రామారావు ప్రముఖ రంగస్థల నటుడు.
ఆయన స్వస్థలం పశ్చిమ గోదావరి జిల్లాలోని తాడేపల్లి గూడెం. పౌరాణిక నాటకాల్లో ఆయనకు మంచి గుర్తింపు ఉండేది. ఆయనకు తెలుగు రాష్ట్రాలలోనే కాక ఖరగ్‌పూర్‌, రాయపూర్‌ వంటి తెలుగేతర ప్రాంతాల్లోనూ ఆయనకు విశేషంగా అభిమానులు ఉన్నారు. మైరావణ, రావణ, దుర్యోధన వంటి పాత్రలకు ఆయన రంగస్థలంపై జీవం పోశారు. ఆయనకు నలుగురు కుమార్తెలు, ముగ్గురు కుమారులు ఉన్నారు. ఆయన జూలై 31 2017 న తన 90వ యేట మరణించారు.
వేమూరి నరసింహారెడ్డి
వేమూరి నరసింహారెడ్డి ప్రసిద్ధ తెలుగు సాహితీవేత్త.
1939లో వరంగల్ జిల్లాలోని పల్లగుట్ట గ్రామంలో జన్మించారు.
వరంగల్ కళాశాలలో ఆంధ్రోపన్యాసకులుగా పనిచేశారు. 1962, 65లలో చైనా, పాకిస్తాన్‌ల దండయాత్రల సందర్భంగా పలువురు కవుల రచనలతో సమరగీతి, సమరభారతి అను కవితా సంకలనలను ప్రచురించారు.
చేతనావర్తం మొదటి సంపుటిలో ఈయన రచించిన జన్మష్టమి ప్రతీకాత్మకంగా సాగిన కవిత. కృష్ణుని ఉద్దేశించి ఇలా రాశారు.
"నువ్వు పుట్టడం మాత్రమే కటకటాలలో/
నేను పుట్టింది మొదలు కటకటాలలోనే/
ఈ ఇక్కట్ల ఉక్కు చువ్వల నడుమ/
చిక్కుల చీకట్ల కట్ల నడుమ/
తడబడే అడుగులతో వెతుకున్నారు/
నీ కోసం-నీ అడుగు జాడల కోసం"
ఇలా శ్రీకృష్ణు జన్మష్టమికి, ఆధునిక జీవితంలో ఎదురయ్యే అష్టకష్టాలకు భేదం లేదని తెలియజేయడం కనిపిస్తుంది.
అదేవిధంగా ఆయన రచించిన కవిత్వమే నా ఊపిరి, నీ కాళ్ల మీద నువ్వు, పిరికిగా చావకు, కాలాన్ని కత్తిరించి చూడకు మొదలైన కవితల్లో మహత్తర సందేశం ఉంది
పురుహూతికా క్షేత్రం
"పురూహుతికా క్షేత్రం" తూర్పుగోదావరి జిల్లా పిఠాపురంలో ఉంది. దక్షిణ కాశీగా ఈ క్షేత్రం పిలవబడుతోంది. అష్టాదశ శక్తిపీఠాల్లోని దశమ శక్తిపీఠం ఇక్కడే కొలువుదీరింది. స్వయంభూ దత్తాత్రేయుడి జన్మస్థలం.
దక్షుడు నిర్వహిస్తున్న యజ్ఞంలో తన భర్త అయిన శివుడికి జరిగిన అవమానాన్ని సహించలేని సతీదేవీ ఆ యజ్ఞవాటికలోనే ఆత్మాహుతి చేసుకుంది. దీంతో కోపోద్రిక్తుడైన శంకరుడు ఆ యజ్ఞాన్ని భగ్నం చేశాడు. భార్యపై ఉన్న అనురాగంతో ఆమె మృతదేహాన్ని భుజంపై వేసుకుని విలయ తాండవం చేశాడు మహేశ్వరుడు. లయకారకుడైన ఆయన తన కార్యాన్ని నెరవేర్చకపోవడంతో భూభారం పెరిగిపోవడమే కాకుండా రాక్షసుల తాకిడి కూడా ఎక్కువయింది. దీన్ని గమనించిన ఆది పరాశక్తి సతీదేవి మృతదేహాన్ని ఖండించమని శ్రీమహావిష్ణువుని ఆజ్ఞాపించింది. అమ్మ ఆనతిమేరకు విష్ణుమూర్తి తన సుదర్శన చక్రంతో సతీ మృతదేహాన్ని విచ్ఛిన్నం చేయగా, అవి ప్రపంచంలోని వివిధ ప్రదేశాల్లో పడ్డాయనీ, ఇలా సతీదేవి శరీరభాగాలు పడిన ప్రదేశాలే ఈ యుగంలో శక్తిపీఠాలుగా పూజలందుకుంటున్నాయనీ పురాణాలు తెలియజేస్తున్నాయి. వీటిలో పిరుదుల భాగం పడిన ప్రాంతం పిఠాపురం. మిక్కిలి ప్రసిద్ధిచెందిన అష్టాదశ శక్తిపీఠాల్లో ఇది పదవది. పురూహుతికా దేవిగా అమ్మవారు ఇక్కడ పూజలందుకుంటోంది.
పురూహుతికా శక్తిపీఠంలో ప్రతి శుక్రవారం రోజూ, పర్వదినాల్లోనూ కుంకుమార్చనలను విశిష్టంగా నిర్వహిస్తారు. దసరా నవరాత్రుల్లో అమ్మవారు రోజుకో రూపంలో భక్తులకు దర్శనమిస్తుంది. నవరాత్రి మహోత్సవాల్లో భాగంగా రోజూ శత చండీయాగాన్ని నిర్వహిస్తారు. ఇక్కడ జరిగే వేదపారాయణం కూడా ప్రాముఖ్యాన్ని సంతరించుకుంది. దీంతోపాటు పిఠాపురం పట్టణంలో వేణుగోపాలస్వామి, గుడివీధిలో శ్రీపాదవల్లభుడి ఆలయం కొలువుతీరాయి.
అన్నవరానికి 30 కిలోమీటర్ల దూరంలో ఉంది. సామర్లకోటకు 11 కి.మీ., రాజమహేంద్రవరానికి 70 కి.మీ. దూరంలో ఉన్న ఈ క్షేత్రానికి రైలు, రోడ్డుమార్గాలు ఉన్నాయి. హైదరాబాదు నుంచి వచ్చేవారు సామర్లకోట రైల్వే స్టేషన్‌కు వచ్చి, అక్కడి నుంచి రోడ్డు మార్గం ద్వారా ఈ క్షేత్రాన్ని చేరుకోవచ్చు. కర్ణాటక, తమిళనాడు, ఒడిశా రాష్ట్రాల నుంచి వచ్చే భక్తులకు రైలు సౌకర్యం ఉంది.
దో బూంద్ పానీ
దో బూంద్ పానీ 1971లో నిర్మించబడిన భారతదేశ చిత్రాలలో ఉత్తమ జాతీయసమైక్యతా చిత్రంగా ఎంపికైన హిందీ సినిమా.
కథలో రాజకుమారి
కథలో రాజకుమారి 2017 లో విడుదలైన తెలుగు సినిమా.
సినిమాల్లో ప్రతినాయకుని పాత్ర‌లు వేస్తుంటాడు అర్జున్ (నారా రోహిత్‌).50 సినిమాల‌ను పూర్తి చేసిన అర్జున్ కి పురస్కారాలు కూడా బాగానే వ‌స్తాయి. దాంతో.. త‌నో పెద్ద నటుడినన్న గ‌ర్వం అత‌నిలో పెరుగుతుంది. అంతేకాకుండా.. సినిమాల్లో చూపించే విల‌నిజాన్ని, బాడీలాంగ్వేజ్‌ని బ‌య‌ట కూడా ప్ర‌ద‌ర్శిస్తుంటాడు. తోటివాళ్ల‌ని చాలా హీనంగా చూస్తుండే అర్జున్ జీవితంలో ఓ ఊహించ‌ని సంఘటన జ‌రుగుతుంది. అది అత‌ని జీవితాన్నే మార్చివేస్తుంది. ఫ‌లితంగా.. అత‌ని ప్ర‌వ‌ర్త‌న‌లో కూడా క్ర‌మంగా మార్పు వ‌స్తుంది. అయితే ఆ మార్పు వ‌ల్ల త‌న పాత్ర‌ల‌కు న్యాయం చేయ‌లేక‌పోతుంటాడు అర్జున్‌. దీంతో బాగా నిరుత్సాహ‌ప‌డిపోయిన అత‌ను.. ఎలాగైనా మునుప‌టిలా ఉండాల‌ని ప్ర‌య‌త్నిస్తుంటాడు. ఆ క్ర‌మంలో చాలా మందిని స‌ల‌హా అడుగుతాడు. చివ‌ర‌కి ఓ వ్య‌క్తి 'నీ జీవితంలో నీకున్న‌ శ‌త్రువు ఎవ‌రో గుర్తించు. వారి జీవితంలోకి వెళ్లి..వారి ఆనందాల‌ను దూరం చేయ్ . అప్పుడు నీలో రాక్ష‌స‌త్వం బ‌య‌ట‌కొస్తుంది. న‌టుడిగా తిరిగి రాణిస్తావ్ ' అని చెబుతాడు. త‌న‌కు శ‌త్రువు ఎవ‌రున్నారా? అంటూ బాగా ఆలోచించిన అర్జున్‌.. త‌న శ‌త్రువు సీత అని గుర్తిస్తాడు. అలా..సీత‌ జీవితంలోకి వెళ్లిన అర్జున్, ఆమెని ఎలాంటి ఇబ్బందుల‌కు గురిచేశాడ‌న్న‌దే మిగిలిన కథ.
కొలనుపాక జాగీరు రైతాంగ పోరాటం
తెలంగాణ సాయుధ పోరాటం లో రైతాంగ పోరాటం చాలా ముఖ్యపోరాటం. తెలంగాణ లోని ప్రతి పల్లెలో రైతాంగ పోరాటం జరిగాయి. గ్రామగ్రామాన రైతులంతా ఏకమై ఈ పోరాటాన్ని సాగించారు. అందులో కొలనుపాక జాగీరు రైతాంగ పోరాటం ఒకటి.
ఆలేరుకు 6 కిలోమీటర్ల దూరంలో కొలనుపాక గ్రామం ఉంది. ఈ గ్రామం చాలా ప్రాచీనమైనది, ఇక్కడ జైనుల పుణ్యక్షేత్రమైన పెద్ద జైన దేవాలయం ఉంది. కొలనుపాక చుట్టూ ఉన్న మరికొన్ని గ్రామాలు కూడా ఈ జాగీరు ప్రాంతానికి చెందినవే. ఈ గ్రామాలన్నిటికీ అధిపతిగా నవాబు తురాబుయార్ జంగ్ ఉండేవాడు. ఇక్కడ ఉన్న పెద్ద భూస్వాములూ చిన్న భూస్వాములూ అంతా ఆంధ్రులు, అందులో కొంతమందికి ఆంధోద్య మంతో సంబంధం ఉండేది. ఆరుట్ల సోదరులు ఈ గ్రామానికి చెందినవారే. జాగీర్ధారు మరియు జాగీరు ఉద్యోగులు ప్రజలతో వెట్టిచాకిరీ చేయించేవారు. రైతుల నుంచి ఆక్రమ శిస్తులు వసూలు చేసేవారు. ఇక్కడి పెద్దలకు ఆంధ్రోద్యమంతో సంబంధం ఉన్నప్పటికీ, భూస్వాములూ, రైతులూ చాలాకాలందాకా అక్రమ శిస్తులు చెల్లించారు.
ఇదంతా భరిస్తున్న సందర్భంలో ఒక సంఘటన వారిని తిరుబాటు చేసే విధంగా పురిగొలిపింది. అదే మతం మార్పిడి సంఘటన. జాగీర్థారు మద్దతుతో అధికారులు మాదిగ, మాలవారిని ఇస్లాం మతంలోకి మార్చారు. ఈ పద్దతిని ఆరుట్ల రామచంద్రారెడ్డి, లక్ష్మినరసింహారెడ్డి మరికొందరు కలిసి వ్యతిరేకించారు. ఆర్య సమాజీయులను పిలిచి వారిని తిరిగి హిందూ మతంలోకి మార్పించి, వెట్టిచాకిరిని మాన్పించారు. అక్రమ పన్నులను చెల్లించడానికి నిరాకరించి, ఖాల్సా గ్రామాల పన్నులనే చెల్లించసాగారు. ఈ పోరాటంలో వారంతా నిర్భంధానికి గురై, జైళ్ళకు వెళ్ళారు. తర్వాతికాలంలో గ్రామ యువకులు స్టేటు కాంగ్రెసు సత్యాగ్రహంలో పాల్గొన్నారు. ఈ పోరాటంలో కొన్ని బలహీనతలుండడంతో ఇది స్టేటు కాంగ్రెసు ఉద్యమంలో కలిసిపోయింది.
స్పైడర్ (సినిమా)
మహేష్ బాబు, మురగదాసు దర్శకత్వంలో నటించిన ద్విభాష చిత్రం.
ఫస్ట్ డే గ్రాస్ కలెక్షన్ 51 కోట్లు సాధించిన మొదటి సాంఘిక చిత్రం సినీ చరిత్ర లో ఇదే అని ఇప్పటి వరకు  చెప్పుకోవాలి. శివ (మ‌హేశ్‌) ఇంట‌లిజెన్స్ బ్యూరోలో ప‌నిచేస్తుంటాడు. షూటింగ్‌లో ప్రావీణ్యం ఉన్నప్పటికీ త‌ప్పులు జ‌ర‌గ‌క‌ముందే తెలుసుకుని వారిని కాపాడ‌టంలో ఆత్మసంతృప్తి ఉంద‌ని న‌మ్ముతాడు. ఆ ప్రకారం త‌న అవ‌స‌రాల‌కు అనుగుణంగా సాఫ్ట్‌వేర్‌ల‌ను సిద్ధం చేసుకుంటాడు. ప్రజలు మాట్లాడే వ్యక్తిగత ఫోన్ల ద్వారా కొన్ని ప‌దాలు వినిపిస్తే త‌న‌కు సమాచారం వ‌చ్చేలా రెండు సాఫ్ట్‌వేర్‌ల‌ను సిద్ధం చేసుకుంటాడు. ఆ ప్రకార‌మే కొంద‌రిని కాపాడుతుంటాడు. ఈ ప‌నిలో అత‌నికి మ‌రో ముగ్గురు స్నేహితులు సాయం చేస్తుంటారు. ఓ సారి ఇత‌నికి సాయం చేయ‌బోయి పోలీస్ ఉద్యోగం చేస్తున్న స్నేహితురాలు ప్రాణాల‌ను పోగొట్టుకుంటుంది. దాంతో దానికి కార‌కులెవ‌ర‌నే విష‌యాన్ని ఆరాతీస్తాడు.
భైర‌వుడు (ఎస్‌.జె.సూర్య‌), అత‌ని త‌మ్ముడు (భ‌ర‌త్‌) గురించిన విష‌యాలు అప్పుడే వెలుగులోకి వ‌స్తాయి. ఇత‌రుల ఏడుపు విని ఆనందాన్ని అనుభ‌వించే ఆ సోద‌రుల నేపధ్యం ఏంటి? జ‌నాల ఏడుపులు విన‌డానికి వాళ్లు ఎంత దూరానికైనా తెగిస్తారా? ఆసుపత్రిలో ఉన్న రోగుల ప్రాణాల‌తో భైర‌వుడు ఎలా ఆడుకున్నాడు. ఆ ఆట నుంచి జ‌నాల‌ను కాపాడ‌టానికి శివ‌కు చార్లీ (ర‌కుల్ ప్రీత్ సింగ్‌) ఎలా సాయం చేసింది? ఇంత‌కూ శివ‌కు, చార్లీకి ప‌రిచ‌యం ఎలా జ‌రిగింది? వ‌ంటివ‌న్నీ కథలో భాగం.
సెప్టెంబర్ 27 2017 రోజున తెలుగు, తమిళ భాషల్లో విడుదల అయ్యింది .
మూడవ మనీషి
చెడుతనం:- మానవుని పరిణామ క్రమంలో మనుగడకు మొదటి ఆలోచన ఆకలి. ఆ ఆకలిని తీర్చుకోడానికి తనలో ఉండే ప్రతికూల వ్యక్తిత్వాన్ని ఉపయోగించి వేటాడటం మొదలు పెట్టడం జరిగింది. కానీ ఇక్కడ అలా ప్రతికూల వ్యక్తిత్వం ప్రదర్శించక పొతే తన మనుగడను సాగించలేడని మనం గుర్తించాలి. కాలక్రమేనా ఎన్నో మార్పులు మానవుని ఆలోచన విధానంలో రావడం వలన మరియు అవసరానికి మించి ఆహారం సేకరించడం వలన ఆ ప్రతికూల వ్యక్తిత్వం కొద్దిగా కనుమరుగు అవడం జరిగింది. కాని ఇప్పటికి మనలో ప్రతికూల వ్యక్తిత్వం అనేది అంతరించి పోలేదు. దాన్నే మనం వాడుక భాషలో చేడుతనం అని చెప్తూ ఉంటాం. ప్రతికూల వ్యక్తిత్వం అంటే ఒక వ్యక్తి మరొక వ్యక్తిని తన వ్యక్తిత్వం ద్వారా బాధ పెట్టడం, హింసించడం, ఇంకా మరణానికి కారణం అవడమే కాకుండా స్వార్థం, ఈర్ష, ద్వేషం, తనలో తానూ కుమిలి పోవడం, తనను తనే కించ పరుచుకోవడం, ఆత్మ విశ్వాసాన్ని కోల్పోవడం, చివరకి ఆత్మహత్యకి గురి కావడం కూడా ఒక భాగమే. ప్రపంచంలో ఏ వ్యక్తి పరిపూర్ణ మైన వ్యక్తిత్వాన్ని కలిగి ఉండరు అని అందరికి తెలిసిన సత్యం. మనలో ఉండే ప్రతికూల వ్యక్తిత్వాన్ని ఎటువంటి సమయాల్లో ఉపయోగించుకోవాలో ఆ సమయం వచ్చినప్పుడే మనకు తెలుస్తుంది. ఎన్నో సందర్భాలలో కోపాన్ని ప్రదర్శించి మనకు కావలసిన పనులను జరిపించుకోవడం సర్వ సాధారమైన విషయం కానీ ఇది కేవలం అననుకూల పరిస్థితులు ఎదురు అయినప్పుడే ఇలాంటి కోపం అనే భావ ప్రకటనను ఉపయోగించుకోవడం జరుగుతుంది. ఏది ఏమైనా ప్రతికూల వ్యక్తివం లేదా చేడుతనం అనేది మనలో ఉండే ఒక ప్రత్యేక మైన వ్యక్తిత్వం.
మంచితనం:- అనుకూల పరిస్థితులు అనగా మనకు ఎటువంటి ఇబ్బందులు లేదా కష్టాలు మనకు ఎదురు కానప్పుడు మనలో ఉండే మంచి తనం అనే వ్యక్తిత్వం బయట పడుతుంది. చాలా సందర్భాలలో మన ఆలోచన విధానం ఇలగే ఉండాలని చాలా మంది చెప్తూ ఉంటారు దానికి కారణం మనలో ఉండే ఈ మంచి తనం అనే వ్యక్తిత్వం వలన మన మనసుకు ప్రశాంతత లభిస్తుందని ఇలా చెప్పడం జరిగింది. ప్రస్తుత నాగరికతను మనం గమనించినట్లయితే మంచితనం అనే ఒక వ్యక్తిత్వం ఉంది అనుకుని ప్రతికూల వ్యక్తిత్వాన్ని తనకు అనుకూలంగా మలచుకుని అనుకూల పరిస్థితులను సైతం అననుకూల సందర్భాలుగా మార్చుకోవడం జరుగుతుంది. దీని వలన ప్రతి వ్యక్తి కూడా తనలో ఉండే మంచితనం అనే వ్యక్తిత్వాన్ని కోల్పోయి స్వార్థం, ఈర్ష, ద్వేషం లాంటి ప్రతికూల వ్యక్తిత్వాలను పెంపొందించుకుంటూ అననుకూల పరిస్థితులను ఎదురించ డానికి మానసికంగా దృఢ పడటంలో అనేక మార్పులు మన వ్యక్తిత్వంలో జరిగాయి. ఇలాంటి మార్పులు జరగడం మంచిదో కాదో అని ఆలోచించే ముందు అసలు మనం ఎటువంటి పరిస్థితులను అనుకూల పరిస్థితులుగా భావించడం జరుగుతుందనే విషయ౦ గురించి ముందుగా ఒక అవగాహనకు రావడం వలన ఆ పరిస్థితులను మనం అనుకూలంగా మార్చుకోగాలమో లేదో తెలుస్తుంది. కాబట్టి మంచితనం అనే వ్యక్తిత్వం మానవుని ఆలోచనా విధానం మీద ఆధార పడి ఉంటుంది.
మూడవ మనీషి:- ప్రతికూల మరియు అనుకూల పరిస్థితులను ముందుగా ఉహించి లేదా సమయానికి తగ్గట్టు ఆలోచించి ఎటువంటి నిర్ణయం తీసుకోవాలో తెలిపేదే మనలో ఉండే మూడవ వ్యక్తిత్వం లేదా మూడవ మనీషి. Written by Madhu
నిజాం పాలనలో కార్మికోద్యమం
తెలంగాణ సాయుధ పోరాటం లో కార్మికోద్యమం ఒకటి. తెలంగాణలో పరిశ్రమలు చాలా తక్కువగా ఉండడంతో, కార్మికుల సంఖ్య కూడా తక్కువగానే ఉండేది. 1939నాటికి మరికొన్ని పరిశ్రమలు ఏర్పడ్డాయి. హైదరాబాద్ నిజాం రైల్వేకు కేంద్రస్థానమడం, తెలంగాణ జిల్లాల్లోనే బొగ్గుగనులు ఇతర పరిశ్రమలుండడంతో కార్మికుల సంఖ్య క్రమక్రమంగా పెరిగింది.
అయితే, నిజాం కాలంలో కార్మికోద్యమం లేదు. బ్రిటీష్ ఇండియాలో ఏర్పడిన కార్మిక సంఘాల శాఖలు నిజాం సంస్థానంలో ఏర్పడలేదు. కార్మిక సంఘాల విషయంలో నిజాం వ్యతిరేకంగా ఉండేవారు. అయినాకాని అక్కడక్కడ కొన్నికొన్ని సమ్మె పోరాటాలు జరుగుతుండేవి.
1928లో నిజాం రైల్వే ఉద్యోగులు, కార్మికులు సమ్మె చేయడం ప్రారంభించారు. హైదరాబాద్ రాష్ట్ర చరిత్రలో ఇదే మొదటి సమ్మె. ఈ సమ్మెకు రైల్వే ఉద్యోగైన రాఘవేంద్రరావు, ఫతేవుల్లాఖాన్ నాయకత్వం వహించారు. ఈ సమ్మెతోనే కార్మికోద్యమం ప్రారంభమైంది. 1935లో మరొక సమ్మె జరిగింది. 1935-36 మధ్యకాలంలో సింగరేణి, కొత్తగూడెం బొగ్గుగనుల్లో కొన్నిరోజులపాటు సమ్మె జరిగింది. దాంతో ప్రభుత్వం కొన్ని కొరికలను అంగీకరించి సమ్మె విరమణ చేయించింది.
తెలంగాణ వ్యాప్తంగా, సంస్థాన వ్యాపితంగా నిర్మాణయుతమైన కార్మికోద్యమం లేకపోయిన స్థానిక నాయకుల ఆధ్వర్యంలో కార్మికులు సమ్మెలు చేసి తమ కోరికలలో కొన్నీంటిని సాధించుకున్నారు.
ఐరన్ లెగ్ శాస్త్రి
ఐరన్ లెగ్ శాస్త్రి గా ప్రాచుర్యం పొందిన గునుపూడి విశ్వనాథ శాస్త్రి ప్రముఖ హాస్యనటుడు. పలు చిత్రాల్లో పురోహితుని పాత్ర పోషించాడు. మొదట్లో సినిమా కార్యక్రమాలకు పౌరోహిత్యం చేసే ఈయనను ఇ. వి. వి. సత్యనారాయణ అప్పుల అప్పారావు సినిమా ద్వారా నటుడిగా పరిచయం చేశాడు. చనిపోయే ముంది ఆర్థికంగా ఇబ్బందులు పడ్డాడు. ఆయన కుటుంబ సభ్యులు తమను ఆర్థికంగా ఆదుకోమని ప్రభుత్వాన్ని అర్థించారు.2006 నుంచి గుండెకు సంబంధించిన వ్యాధితో బాధ పడ్డాడు. జూన్ 19, 2006లో తన స్వస్థలం తాడేపల్లి గూడెంలో మరణించాడు. చివరి రోజుల్లో ఆయనకు పచ్చ కామెర్లు కూడా సోకింది. చనిపోయే ముంది ఆర్థికంగా ఇబ్బందులు పడ్డాడు. ఆయన కుటుంబ సభ్యులు తమను ఆర్థికంగా ఆదుకోమని ప్రభుత్వాన్ని అర్థించారు. వారి కుటుంబ పరిస్థితిని గమనించిన సంపూర్ణేష్ బాబు 25000 రూపాయలు సహాయం చేశాడు.
నటుడు సందీప్ కిషన్ కూడా కొంత ఆర్థిక సాయం అందజేశాడు.
గొలకోటివారిపాలెం
తూర్పు గోదావరి జిల్లా, కొత్తపేట మండలానికి చెందిన గ్రామము.. పిన్ కోడ్: 533 229.
రాయంకుల శేషతల్పశాయి
శేషతల్పశాయి పొనుగుపాడు గ్రామంలో ది.10.11.1956 న రాయంకుల తాతయ్య, లీలావతి దంపతులకు జన్మించాడు.
ప్రాథమిక విద్యాభ్యాసం స్వగ్రామం పొనుగుపాడులో ఇతని ముత్తాత రాయంకుల తాతయ్య స్థాపించిన వీది బడిలో ప్రధానోపాధ్యాయుడుగా పని చేసిన ఇతని తండ్రి రాయంకుల తాతయ్య వద్ద జరిగింది. ఉన్నత పాఠశాల విద్య తొమ్మిదవ తరగతి వరకు పొనుగుపాడులోనూ, పదవ తరగతి ఇతని మేనమామ వంకాయలపాటి సాంబశివరావు ప్రధానోపాధ్యాయుడుగా పనిచేసిన ప్రకాశం జిల్లా, దూపాడు జిల్లా పరిషత్ ఉన్నత పాఠశాల నందు చదివాడు.ఇంటర్మీడియట్ విద్యను నరసరావుపేట యస్.యస్.యన్. కళాశాలలో చదివాడు.ఆ తరువాత వరంగల్ రీజనల్ ఇంజనీరింగు కాలేజి నందు బి.టెక్. (ఎలెక్ట్రికల్ ఇంజనీరింగు) పూర్తిచేసి (1973-1977)లో గ్రాడ్యేయేట్ పట్టా పొందాడు.
ప్రకాశం జిల్లా, ఒంగోలు మండలం, త్రోవగుంట గ్రామానికి చెందిన మండువ పిచ్చయ్య, చింపిరమ్మ దంపతుల రెండవ కుమార్తె పద్మావతిని వివాహమాడాడు. ఈ దంపతుల సంతానం ఇద్దరు కుమారులు. ఆదిత్య, అవనిష్. వీరిద్దరూ అమెరికాలో సాప్టువేర్ ఇంజనీర్లుగా పని చేస్తున్నారు.
తొలుత స్టేటుబ్యాంకు ఆఫ్ ఇండియాలో ప్రొబేషనరీ ఆపీసరుగా కొంత కాలం పనిచేసాడు. ఉద్యోగం విరమించుకొని బెంగుళూరు ఐ.ఐ.యమ్. యూనివర్శిటీ నందు పి.జి.డి.యమ్.కోర్సు పూర్తి చేసాడు.(1980 -1982).డిల్లీ యూనివర్శిటీలో యల్.యల్.బి. పూర్తి చేసి ‘లా’ పట్టా పొందాడు.
యన్.టి.పి.సి, పవర్ గ్రిడ్, ఢిల్లీ మెట్రో ప్రాజెక్టు మొదలైన సంస్థలలో వివిధ కీలక, ఉన్నత పదవుల నందు ఇరువది ఆరు సంవత్సరాలు (2005 వరకు) పనిచేసాడు. తరువాత ఉత్తరాఖండ్ రాష్ట్రంలోని రుషికేష్ నందుగల “తెహ్రీ” హైడ్రో డెవలప్మెంట్ కార్పోరేషన్ ఇండియా లిమిటెడ్ నందు ఫైనాన్స్ డైరెక్టరుగా చేరి ది.05.05.2005 నుండి ది.07.03.2007 వరకు పనిచేసాడు.అదే “తెహ్రీ” హైడ్రో డెవలప్మెంట్ కార్పోరేషన్ ఇండియా లిమిటెడ్ చైర్మెన్, మేనేజింగు డైరెక్టరుగా ది.08.03.2007న బాధ్యతలు స్వీకరించాడు.. ఆ పదవిలో ఇతను 2016 నవంబరు 30 వరకు పనిచేసి పదవీ విరమణ పొందాడు.
“తెహ్రీ” హైడ్రోడెవలప్మెంట్ కార్పోరేషన్ ఇండియా లిమిటెడ్ చైర్మెన్, మేనేజింగు డైరెక్టరుగా పని చేస్తూనే, జాతీయ జల విద్యుత్ సంస్థ (యన్.యచ్.పి.సి) చైర్మెన్,మేనేజింగు డైరెక్టరుగా కొంత కాలం అదనపు భాద్యతలు నిర్వర్తించాడు.
యన్.యచ్.పి.సి. చైర్మెన్, మేనేజింగు డైరెక్టరు హోదాలో ఇతనిని ది.09.11.2014న టాక్ టైమ్ న్యూస్ లైన్ వారు పలు ఆసక్తికర విషయాలపై ఇంటర్యూ చేసారు.
“తెహ్రీ” హైడ్రో డెవలప్మెంట్ కార్పోరేషన్ ఇండియా లిమిటెడ్ చైర్మెన్, మేనేజింగు డైరెక్టరుగా 2016 నవంబరు 30న పదవీ విరమణ తరువాత ప్రస్తుతం సొంత గ్రామం పొనుగుపాడులో ఉంటున్నారు. న్యాయవాదిగా ఇతని సేవలు ప్రజలకు అందించాలని, గ్రామాభివృద్ఝికి పాటుపడాలనే ఆశయంతో ఉన్నాడు.
రామ రామ రామ ఉయ్యాలో రామనే శ్రీరామ ఉయ్యాలో
వయస్సు , అంతస్తు తారతమ్యాలతో నిమిత్తం లేకుండా ముత్తైదువులు, ఆడపిల్లలంతా అంబరాన్ని అంటే సంబరముతో కలిసి ఆడుకునే , పాడుకొనే తెలంగాణ బతుకమ్మ పాట
ఈ పాటలో చుట్టు పక్కల ఉన్న గుళ్ళు వాటి పేర్లు చెపుతూ వాటి వివరాలు వర్ణిస్తూ పడుకునే పాట. ఇది ఒల జానపద గీతం. దీనికి కొన్ని సార్లు ఎవరకి తోచనట్లు వారి మార్పులు చేసి పాడుకుంటూ ఉంటారు. రామ రామ రామ ఉయ్యాలో | రామనే శ్రీరామ ఉయ్యాలో||
రామ రామ నంది ఉయ్యాలో | రాగమేత్తరాదు ఉయ్యాలో||
నేత్తిమీద సూర్యుడా ఉయ్యాలో | నేలవన్నేకాడ ఉయ్యాలో||
పాపిటలో చెంద్రుడా ఉయ్యాలో | బలాకుమరుడా ఉయ్యాలో||
పెద్దలకు వచ్చింది ఉయ్యాలో | పెత్తరామానము ఉయ్యాలో||
బాలలకు వచ్చింది ఉయ్యాలో | బతుకమ్మ పండుగ ఉయ్యాలో||
తెల్ల తెల్లయీ గుళ్ళు ఉయ్యాలో | తెల్లయమ్మ గుళ్ళు ఉయ్యాలో||
పన్నెండేండ్ల కింద ఉయ్యాలో | పాడుబడ్డ గుళ్ళు ఉయ్యాలో||
తెల్లయీ వేములవాడ ఉయ్యాలో | రాజన్న గుళ్ళు ఉయ్యాలో||
నల్ల నల్లయీ గుళ్ళు ఉయ్యాలో | నల్లయమ్మ గుళ్ళు ఉయ్యాలో||
నల్లయీ నల్లగొండ ఉయ్యాలో | నరసింహ గుళ్ళు ఉయ్యాలో||
పచ్చ పచ్చయీ గుళ్ళు ఉయ్యాలో | పచ్చయమ్మ గుళ్ళు ఉయ్యాలో||
పచ్చయీ పరకాన ఉయ్యాలో |మల్లన గుళ్ళు ఉయ్యాలో||
పర్వతాల మల్లన ఉయ్యాలో |పదములు సెలవయ్య ఉయ్యాలో||
రామ రామ రామ ఉయ్యాలో | రామనే శ్రీరామ గుళ్ళు ఉయ్యాలో||
నాయని వెంకటరంగారావు
నాయని వెంకటరంగారావు (1879 - 1958) నల్లగొండ జిల్లా మునగాల సంస్థాన రాజు, సాహిత్యకళా పోషకుడు.
వెంకటరంగారావు 1879 లో వరంగల్ జిల్లా తొర్రూరు లో జన్మించాడు. మునగాల సంస్థాన జమీందారిణి లచ్చమ్మారావు, దేశముఖు నాయని వెంకటరామయ్య దంపతులకు దత్తత వెళ్లాడు. బందరు లోని నోబుల్ కళాశాలలో మరియు మద్రాసు లో విద్యను అభ్యసించాడు.
వెంకటరంగారావు కుమారులు రామకృష్ణారెడ్డి, గోపాలకృష్ణారెడ్డి ఉన్న విద్యా పట్టభద్రులు. రెండవ కుమర్తె రాణి సరళాదేవి భర్త వనపర్తి సంస్థానాధీశులు రాజా కృష్ణదేవరాయలు, కుమారుడు రాజా రామేశ్వరరావు పార్లమెంట్ సభ్యులు. మొదటి అల్లుడు రాజగోపాలరెడ్డి, మూడవ అల్లుడు ఎస్.ఎమ్. రెడ్డి బారిస్టరు పట్టా పొందారు.
1900లో వెంకటరంగారావు ఎస్టేట్ ను ఆధిపత్యంలోకి తీసుకున్నాడు. తన చిన్ననాటి స్నేహితుడైన కొమర్రాజు వెంకట లక్ష్మణరావుని దివానుగా నియమించుకొన్నాడు. కొమర్రాజు 1923 వరకు మునగాల దివాన్ గా పనిచేశాడు.
మునగాల సంస్థానానికి చెందిన గ్రామాలు ఆనాటి హైదరాబాద్ రాష్ట్రం లో, మరికొన్ని గ్రామాలు బ్రిటీషు ఇండియాలో ఉండేవి. వెంకటరంగారావుకు బ్రిటీషు పాలకులకు, ఇటు నిజాం పాలకులకు మధ్య దగ్గరి సంబంధాలు ఉండేవి. వెంకటరంగారావు కార్యకలాపాలకు ప్రధాన వేదిక హైదరాబాద్‌ నగరమే. హైదరాబాద్ లోని శ్రీకృష్ణదేవరాయ ఆంధ్రభాషా నిలయము పోషకులలో వెంకటరంగారావే మొదటివారు.
బందరులోని సరస్వతీగ్రంథమాలిక, కాకినాడలోని ఆంధ్రప్రచారిణీగ్రంథమాల, మద్రాసులోని ఆర్యభారతీగ్రంథమాల, రాజమహేంద్రవరంలోని ఆంధ్రేతిహాసపరిశోధక మండలి మొదలైన సంస్థలకు రాజపోషకులుగా ఉన్నారు. విజ్ఞాన చంద్రికా గ్రంథమండలిని స్థాపించాడు. గుంటూరు లోని శ్రీ శారదానికేతనము పాలకవర్గంలో వెంకటరంగారావు అధ్యక్షులుగా ఉన్నాడు. గుంటూరు బ్రాడీపేట దగ్గర పదివేల చదరపు గజాల (80వేల విలువగల) స్థలాన్ని ఈ శారదనికేతనానికి దానంగా ఇచ్చారు. ఆంధ్ర విశ్వకళాపరిషత్తు లో కొమఱ్ఱాజు వేంకటలక్ష్మణరావు స్మారకార్థం ఒక నిధిని కూడా ఏర్పాటుచేశాడు. బందరు జాతీయ కళాశాలకు రూ. 8వేలు విరాళంగా ఇచ్చాడు.
1906లో బెంగాల్‌ విభజన వ్యతిరేకోద్యమంలో పాల్గొన్న సయమంలో ఈయనకు రవీంద్రనాథ్ టాగూర్ తో ప్రత్యక్ష సంబంధాలుండడంతోపాటు శాంతినికేతన్ కు ధన సహాయం కూడా చేశారు.
సంస్థలకు ధన సహాయం చేసిన వివరాలు:
ఆంధ్ర విశ్వకళాపరిషత్తు వారు వెంకటరంగారావుకు కళాప్రపూర్ణ బిరుదును ఇచ్చారు.
వెంకటరంగారావు 1958 లో మరణించారు.
సితార (నటి)
సితార ఒక ప్రముఖ దక్షిణ భారత సినీ నటి. పలు తమిళ, తెలుగు, మలయాళ, కన్నడ చిత్రాల్లో నటించింది. కేరళలో జన్మించిన ఈమె మొదట్లో ప్రముఖ దర్శకుడు కె. బాలచందర్ ద్వారా తమిళ చిత్రసీమలో ప్రవేశించి తరువాత అన్ని దక్షిణాది భాషల చిత్రాల్లో నటించింది. టెలివిజన్ సీరియళ్ళలో కూడా నటించింది.
సితార కేరళ లోని కిలిమనూర్ లో పరమేశ్వరన్, వల్సల నాయర్ దంపతులకు జన్మించింది. తండ్రి విద్యుత్ శాఖలో ఇంజనీరు. తల్లి కూడా అదే శాఖలో అధికారి. ముగ్గురు సంతానంలో ఈమె పెద్దది. ఈమెకు ఇద్దరు తమ్ముళ్ళు ప్రతీష్, అభిలాష్. త్రివేండ్రంలోని వట్టప్పర లో లార్డ్స్ మౌంట్ స్కూల్లో చదువుకుంది. కిలిమనూర్ లోని శ్రీ శంకర విద్యాపీఠంలో డిగ్రీ పూర్తి చేశాడు. చదువుకుంటున్నప్పుడే మలయాళంలో కావేరి అనే సినిమాలో అవకాశం వచ్చింది.
2010 లో ఆమె వివాహం జరిగింది. ఆమె శాస్త్రీయ నృత్య కళాకారిణి కూడా.
శరత్ సక్సేనా
శరత్ సక్సేనా ఒక ప్రముఖ భారతీయ నటుడు. ఎక్కువగా హిందీ సినిమాల్లో నటించాడు. తెలుగు, తమిళ, మలయాళ భాషల్లో కొన్ని ప్రతినాయక, సహాయ పాత్రల్లో నటించాడు. కొన్ని టి. వి కార్యక్రమాల్లో కూడా నటించాడు.
శరత్ 1950, ఆగస్టు 17 న మధ్య ప్రదేశ్ లోని సత్నా లో జన్మించాడు. భోపాల్ లోని "సెయింట్ జోసెఫ్ కాన్వెంట్ స్కూల్", జబల్పూర్ లోని "చర్చి బాయ్స్ సీనియర్ సెకండరీ హైస్కూల్లో" చదువుకున్నాడు. "జబల్పూర్ ఇంజనీరింగ్ కళాశాల" నుంచి "ఎలక్ట్రానిక్స్ అండ్ టెలి కమ్యూనికేషన్ ఇంజనీరింగ్" చదివిన తర్వాత సినిమా రంగంలోకి ప్రవేశించాలనుకున్నాడు. అలా 1972 లో ముంబైకి వచ్చాడు. మొదట్లో చిన్న చిన్న వేషాలతో మొదలుపెట్టి ప్రతినాయక, సహాయ పాత్రల్లోకి అడుగు పెట్టాడు.
ఈయన భార్య పేరు శోభ. వీరికి వీర, విశాల్ అనే ఇద్దరు పిల్లలు. వీరిద్దరూ కూడా సినిమా పరిశ్రమలో అడుగు పెట్టాలనే ఆలోచనలో ఉన్నట్టు శరత్ వెల్లడించాడు.
ఇంట్లో శ్రీమతి వీధిలో కుమారి
ఇంట్లో శ్రీమతి వీధిలో కుమారి 2004 లో కె. వాసు దర్శకత్వంలో విడుదలైన సినిమా. శ్రీకాంత్, ప్రభుదేవా, ఆర్తి చాబ్రియా ఇందులో ప్రధాన పాత్రధారులు. ఇది 2003 లో ప్రియదర్శన్ దర్శకత్వంలో వచ్చిన హిందీ సినిమా "హంగామా" కు పునర్నిర్మాణం.ఆగస్టు 13, 2004 న విడుదలైన ఈ సినిమాకు మిశ్రమ స్పందనలు వచ్చాయి. ఈ సినిమా బాక్సాఫీసు వద్ద అంతగా విజయం సాధించలేదు. విడుదల తర్వాత కథానాయకుడు శ్రీకాంత్ మాట్లాడుతూ ఈ సినిమాను తాను కొన్ని ఎమోషనల్ కారణాల వల్ల ఒప్పుకున్నాననీ, అల్లు అరవింద్ కు ఉన్న పేరు కూడా ఒక కారణమని తెలియజేశాడు.
ఘంటాడి కృష్ణ
ఘంటాడి కృష్ణ ఒక తెలుగు సినీ సంగీత దర్శకుడు, మరియు గీత రచయిత మరియు గాయకుడు. 50 కి పైగా సినిమాలకు సంగీత దర్శకత్వం వహించాడు.
ప్రవాసీ భారతీయ సమ్మాన్
ప్రవాసీ భారతీయ సమ్మాన్, (ప్రవాస భారతీయ పురస్కారం) వివిధ రంగాల్లో ప్రశంసనీయమైన కృషి చేసిన ప్రవాస భారతీయులను సన్మానించేందుకు భారత ప్రభుత్వం నెలకొల్పిన పురస్కారాలు. ప్రవాస భారతీయుల దినోత్సవం నాడు భారత రాష్ట్రపతి ఈ పురస్కారాలను అందజేస్తారు.
భారత విదేశీ వ్యవహారాల శాఖ వెబ్‌సైటులో పురస్కార గ్రహీతల జాబితాను చూడవచ్చు.
రావిచెట్టు లక్ష్మీ నరసమ్మ
రావిచెట్టు లక్ష్మీ నరసమ్మ (1872 - అక్టోబర్ 24, 1918) మహిళాభ్యుదయానికీ, మాతృభాషలో విద్యాభివృధ్ధికీ, విజ్ఞానగ్రంథాల ప్రచురణకు తీవ్రంగా కృషి మహిళామణి. తెలంగాణ విద్యావ్యాప్తికి విశేష కృషి చేసిన రావిచెట్టు రంగారావు సతీమణి.
లక్ష్మీ నరసమ్మ 1872లో ఖమ్మం జిల్లా మధిర ప్రాంతంలోని దెందుకూరులో జన్మించింది. తండ్రి ఊటుకూరి వెంకటప్పయ్య. ఈవిడకు 8వ ఏట 1890లో రావిచెట్టు రంగారావు తో వివాహం జరిగింది.
1897 సంవత్సరంలో రంగారావు కొందరు మరాఠీ మిత్రుల సహకారంతో చతుర్వేదములు, దశోపనిషత్తులు, అష్టాదశ పురాణములు, కావ్యాలు, నాటకాలు, ఇతర సంస్కృత గ్రంధాలతో కూడిన ‘శ్రీ శంకర భగవద్‌ పూజ్య పాద గీర్వాణ మంజూష’ యనే గ్రంథాలయాన్ని తమ ఇంటిలోనే నిర్వహించేవాడు. తొలుత కొంతకాలం తమ బంగళాలోనే నిర్వహించబడ్డ భాషానిలయానికి లక్ష్మీనరసమ్మ గారు తమ సేవలను అందించేది. లక్ష్మీ నరసమ్మ గారు శ్రీకృష్ణదేవరాయ ఆంధ్రభాషా నిలయముకి అవసరమైన ఇల్లు కొనడానికి 3,000 రూపాయలు విరాళమివ్వగా, ఆ డబ్బుతో ఇప్పుడు సుల్తాన్ బజార్ లో భాషా నిలయం భవనం ఉన్న చోటనే 1910లో ఒక పెంకుటిల్లు కొని, కొన్ని మార్పులు చేసి అందులో గ్రంథాలయం నెలకొల్పడం జరిగింది.
గ్రంథాలయ భవనం కోసం రూ.3000 ఇవ్వడమే కాకుండా ఇంకనూ ఇవ్వగలనని లక్ష్మీనరసమ్మ హామీ ఇచ్చింది. కానీ, ఆ భవనం పూర్తికాకమునుపే ఆవిడ చనిపోయింది.
లక్ష్మీనరసమ్మ 1918, అక్టోబర్ 24న మరణించింది.
ఆర్యభట్టీయం
ఆర్యభట్టీయం 5 వ శతాబ్దానికి చెందిన ప్రాచీన భారతీయ ఖగోళ శాస్త్రవేత్త ఆర్యభట్టు రాసిన ఒక పురాతన సంస్కృత గ్రంథం. ఆర్యభట్టు రాసిన ఈ ఒక గ్రంథం మాత్రమే ప్రస్తుతం అందుబాటులో ఉంది. ఈ పుస్తకం భూకేంద్రక సిద్ధాంతం ఆధారంగా రాయబడింది.
ఈ పుస్తకం దశగీతిక అనే శ్లోకంతో ప్రారంభమౌతుంది. ఈ శ్లోకం లో ఆర్యభట్టు హిందూ మతంలో అన్నింటికి మూలాధారమైన పరబ్రహ్మ స్వరూపాన్ని కీర్తించాడు. ఈ గ్రంథంలో నాలుగు అధ్యాయాలున్నాయి.
వి.ఆర్. విద్యార్థి
వి.ఆర్. విద్యార్థి అసలు పేరు వేలూరి రాములు ఇతను కవి మరియు సైనికుడు.
వి.ఆర్. విద్యార్థి 1945 అక్టోబర్‌ 8న వరంగల్ జిల్లాలోని సంగెం మండలం గవిచర్ల గ్రామంలో జన్మించాడు. అసలు పేరు వేలూరి రాములు విద్యార్థి కాని సాహితి లోకానికి విఆర్‌ విద్యార్థిగా సుపరిచితులు.
వి.ఆర్. విద్యార్థి 1960లో సైన్యంలో చేరారు. 1965లో ఇండో-పాక్‌, 1971లో బంగ్లాదేశ్‌ యుద్ధాల్లో పాల్గొన్నారు. విద్యార్థి వాయుసేనలో పని చేస్తు 1978లో జిడ్డు కృష్ణమూర్తి ప్రభావంతో పూర్తిస్థాయి కవిత్వ సైనికుడిగా మారడానికి నిశ్చయించుకుని సైన్యంలో ఉద్యోగానికి రాజీనామా చేశాడు. సుమారు ఐదు దశాబ్దాలుగా సాహిత్య రంగంలో తనదైన ముద్ర వేసుకున్నాడు. ఆయన కవిత్వం ఉర్దూలో, ఇంగ్లీషులో మరియు హిందీలో ఆయన సాహిత్యం అనువాదమయ్యేవి.
మరెన్నో కవితలు ఆయన కలం నుండి జాలువారాయి. ఈ విధంగా 300 కవితలకుపైగా విద్యార్థి కలం నుండి వెలువడి ఆయనలోని రచనా పిపాసను చాటాయి.
పొట్టి శ్రీరాములు విశ్వవిద్యాలయ కీర్తి పురస్కార గ్రహీత..
సదానంద్ శారద
సదానంద్ శారద అసలు పేరు పాకాల సదానంద్‍ (1952). తన శ్రీమతి పేరు శారదను పేరు చివరన చేర్చుకున్నాడు. 
సదానంద్ శారద 1952 వరంగల్ లో జన్మించాడు. ఇతడు వాణిజ్యశాస్త్రంలో స్నాతకోత్తర పట్టాను పొందాడు.
ఇతని రచనలు ఆంధ్రప్రభ, ఆంధ్రభూమి, విపుల, యువ, ఉదయం, మందాకిని, ఆంధ్రజ్యోతి, మయూరి, విశాలాంధ్ర, జ్యోతి, కథ, నవ్య, వార్త, ఇండియాటుడే, అభ్యుదయ, పుస్తకం, ఈనాడు, ఆదివారం, రచన, పుస్తకప్రపంచం తదితర పత్రికలలో ప్రచురింపబడ్డాయి.
ఈయన 150పైగా కథలు రచించాడు. వాటిలో కొన్ని:
కె.ఎ.నీలకంఠ శాస్త్రి
కల్లిడైకురిచి అయ్య నీలకంఠ శాస్త్రి (12 ఆగష్టు 1892 – 15 జూన్ 1975) దక్షిణ భారతదేశపు చరిత్రను వ్రాసిన ప్రముఖ భారతీయ చరిత్రకారుడు. ఇతని అనేక గ్రంథాలు చరిత్రకు సంబంధించిన ప్రామాణికమైన ఆధార గ్రంథాలుగా రూపుదిద్దుకున్నాయి. ఇతని పాండిత్యానికి గుర్తింపుగా భారత ప్రభుత్వం మూడవ అత్యున్నత పురస్కారం పద్మభూషణ్ ప్రదానం చేసింది.
ఇతడు తమిళనాడు రాష్ట్రం, తిరునల్వేలి సమీపంలోని కల్లిడైకురిచి అనే గ్రామంలో 1892, ఆగష్టు 12న ఒక పేద బ్రాహ్మణ కుటుంబంలో జన్మించాడు. ఇతడు తిరునల్వేలిలోని ఎం.డి.టి. హిందూ కాలేజీలో ఎఫ్.ఎ. చదివాడు. కళాశాల విద్య మద్రాస్ క్రిస్టియన్ కాలేజిలో పూర్తి చేశాడు. ఇతడు మద్రాసు ప్రెసిడెన్సీలో ఎం.ఎ. ప్రథముడిగా ఉత్తీర్ణుడైనాడు. మద్రాసులోని హిందూ కాలేజీలో 1913 నుండి 1918 వరకు ఉపన్యాసకుడిగా పనిచేశాడు.ఇతడు చరిత్ర ఆచార్యుడిగా బెనారస్ హిందూ విశ్వవిద్యాలయంలో 1918-1920ల మధ్య పనిచేశాడు. అటుపిమ్మట అన్నామలై విశ్వవిద్యాలయంలో కొత్తగా ఏర్పాటయిన ఆర్ట్స్ కాలేజీకి ప్రిన్సిపాల్‌గా నియమితుడైనాడు. 1929లో ఇతడు తిరుచ్చి హిందూ కళాశాలలో చరిత్ర ఆచార్యుడిగా చేరాడు. అదే సంవత్సరం మద్రాసు విశ్వవిద్యాలయంలో చరిత్ర మరియు పురావస్తు శాఖలో ఆచార్యునిగా ఎస్.కృష్ణస్వామి అయ్యంగార్. స్థానంలో నియమించబడి 1946 వరకు కొనసాగాడు.1952-1966 మధ్యలో ఇతడు మైసూర్ విశ్వవిద్యాలయలో ఇండాలజీ ప్రొఫెసర్‌గా ఉన్నాడు. 1954లో మైసూర్ రాజ్యంలోని ఆర్కియాలజీ డిపార్ట్‌మెంటుకు డైరెక్టర్‌గా ఉన్నాడు. 1950లలో ఇతడు అఖిల భారత ప్రాచ్య సమ్మేళనానికి అధ్యక్షుడిగా వ్యవహరించాడు.ఇతడు 1957-1972ల మధ్య "యునెస్కో ఇన్‌స్టిట్యూట్ ఆఫ్ ట్రెడిషనల్ కల్చర్స్ ఆఫ్ సౌత్ ఈస్ట్ ఏషియా"కు డైరెక్టర్‌గా సేవలందించాడు". 1957లో ఇతని సేవలకు గుర్తింపుగా భారతప్రభుత్వం పద్మభూషణ్ పురస్కారాన్ని అందించింది. 1959లో ఇతడు యూనివర్సిటీ ఆఫ్ చికాగోలో విజిటింగ్ ప్రొఫెసర్‌గా దక్షిణ భారత చరిత్ర బోధించాడు. ఇతడు 1975 జూన్ 15న మరణించాడు.
నీలకంఠశాస్త్రి దక్షిణ భారతదేశపు చరిత్రకారులలో అత్యంత ప్రతిభావంతుడిగా గుర్తింపు పొందాడు. తమిళ చరిత్రకారుడు ఎ.ఆర్.వెంకటాచలపతి ఇతడిని "తమిళనాడుకు చెందిన 21వ శతాబ్దపు అత్యుత్తమ చారిత్రకుడి"గా ప్రస్తుతించాడు. 
ఇతడి గ్రంథం ఎ హిస్టరీ ఆఫ్ సౌత్ ఇండియా అనేక విశ్వవిద్యాలయాలలో భారతీయ చరిత్ర విద్యార్థులకు పాఠ్యగ్రంథంగా ఎంపిక చేశారు.
ఇతడు ఆంగ్లంలో 25 చారిత్రక గ్రంథాలను రచించాడు. వాటిలో ఎక్కువ భాగం దక్షిణ భారత చరిత్రకు సంబంధించనవే.
మనోడు
మనోడు 2006, ఫిబ్రవరి 24న విడుదలైన తెలుగు చలనచిత్రం. ప్రియదర్షిని రామ్ దర్శకత్వంలో భరత్, రాధిక జోషి, ప్రియదర్షిని రామ్ తదితరులు నటించారు.
రంగపురవిహార
రంగపురవిహార అనునది శ్రీముత్తుస్వామి దీక్షితారు గారు రచించిన కృతులలో ఒక్కటి. శ్రీరంగములోని రంగనాథస్వామివారి మీద రాసిన ఈ కృతిని ఎం. ఎస్. సుబ్బులక్ష్మిగారు ఐక్యరాజ్యసమితిలో గానం చేసినారు.
పల్లవి:
రంగాపురవిహారా జయ కోదండరామావతార రఘువీర శ్రీరంగపురవిహారా |
అనుపల్లవి:
అంగజజనకదేవ బృందావనసారంగేంద్ర వరద రామాంతరంగ శ్యామళాంగ విహంగ తురంగ సదయాపాంగా సత్సంగ |
చరణం:
పంకజాప్తకులజలనిధిసోమ వర పంకజముఖ పట్టాభిరామా
పదపంకజజితకామా రఘురామా
వామాంకగతసీతావర శేషాంకశయనా భక్తసంతోష
ఏణాంక రవినయనా మృదుతరభాష ఆకళంకదర్పణకపోలవిశేష
మునిసంకటహరణ గోవింద వేంకటరమణ ముకుంద
సంకర్షణమూలకంద శంకరగురుగుహానంద
రాగం: బృందావనసారంగ
తాళం: రూపకం
డి.వి.గుండప్ప
డివిజిగా ప్రసిద్ధి చెందిన దేవనహళ్ళి వెంకటరమణయ్య గుండప్ప ఒక కన్నడ కవి, రచయిత మరియు తత్త్వవేత్త. ఇతని సుప్రసిద్ధమైన రచన "మంకు తిమ్మన కగ్గ" మధ్యయుగానికి చెందిన కన్నడ కవి సర్వజ్ఞుని వచనాలను పోలి ఉంటాయి.ఇతడు "శ్రీమద్ భగవద్గీత తాత్పర్య" అనే పుస్తకాన్ని వ్రాశాడు. దీనికి "జీవన ధర్మ యోగ" అనే మరో పేరు కూడా ఉంది. ఈ పుస్తకానికి 1967లో కేంద్ర సాహిత్య అకాడమీ పురస్కారం లభించింది.
ఇతని శతజయంతి సందర్భంగా ఇతని సమగ్ర సాహిత్యాన్ని 11 సంపుటాలలో "డివిజి కృతి శ్రేణి" పేరుతో కన్నడ సాహిత్య అకాడమీ, కర్ణాటక ప్రభుత్వ సాంస్కృతిక శాఖ సంయుక్తంగా ప్రచురించింది.
ఇతడు 1932లో మద్దికెరిలో నిర్వహించిన 18వ కన్నడ సాహిత్య సమ్మేళనానికి అధ్యక్షత వహించాడు.
ఇతడు గోఖలే ఇన్‌స్టిట్యూట్ ఆఫ్ పబ్లిక్ ఎఫైర్స్ (GIPA) అనే సంస్థను బెంగళూరులోని బసవనగుడి, బుల్ టెంపుల్ రోడ్డులో ప్రారంభించాడు. ఈ సంస్థ భారతీయ లలితకళలను ప్రోత్సహిస్తున్నది. ఈ సంస్థ మేధావులను, సామాన్య ప్రజలను, విమర్శకులను ఒక చోట చేర్చి సామాజిక సమస్యలపై ప్రజాస్వామ్య పద్ధతిలో చర్చించే అవకాశాన్ని కల్పించింది.
ఇతడు 1975, అక్టోబర్ 7వ తేదీన మరణించాడు..
డివిజి 1906-07లో పత్రికారంగంలోని అడుగు పెట్టాడు. ఇతడు "భారత్", "కర్ణాటక" అనే కన్నడ వార్తాపత్రికలను ప్రారంభించాడు. "సుమతి" అనే వారపత్రికను నడిపాడు. "సుమతీ గ్రంథమాలె" పేరుతో ఒక ప్రచురణ సంస్థను ఆరంభించి ఎనిమిది నెలల వ్యవధిలో 12 చిన్న పుస్తకాలను వెలువరించాడు. వాటిలో దివాన్ రంగాచార్లు జీవితచరిత్ర అందరి మన్ననలను పొందింది"ది కర్ణాటక" అనే ఆంగ్ల పత్రికను వారానికి రెండుసార్లు ప్రచురించేవాడు. ఈ పత్రిక తొలి సంచిక 1913, ఏప్రిల్ 2న దివాన్ విశ్వేశ్వరయ్య సహకారంతో ప్రకటించాడు. ఒక ఏడాది తరువాత ఈ పత్రికలో కన్నడ వ్యాసాలను కూడా ప్రచురించడం మొదలుపెట్టాడు. ఈ ఆంగ్లపత్రిక దేశం నలుమూలలనుండి ఇతనికి మంచి పేరుప్రఖ్యాతులను తెచ్చిపెట్టింది. సరియైన ప్రోత్సాహం లేక పోవడం వల్ల 1921లో ఈ పత్రికను మూసివేయవలసి వచ్చింది.
ఇతని పత్రికలలోని సారాంశాన్ని అంతా "వృత్త పత్రికె" అనే పేరుతో ఒక గ్రంథంలో వ్రాసి 1928లో విడుదల చేశాడు.
పార్శ్వనాథ జైన ఆలయం, గుమ్మిలేరు
శ్రీ శంకేశ్వర పార్శ్వనాథ జైన ఆలయం ఆంధ్రప్రదేశ్‌లోని ప్రసిద్ధ జైన పుణ్యక్షేత్రాలలో ఒకటి. ఈ జైన ఆలయం తూర్పు గోదావరి జిల్లాలో ఆలమూరు మండలంలోని గుమ్మిలేరు గ్రామంలో వుంది. స్థానికంగా ఈ ఆలయాన్ని ‘గుమ్మిలేరు జైన ఆలయం’ అని కూడా పిలుస్తారురు. పూర్తిగా పాలరాతితో నిర్మించబడిన ఈ జైన ఆలయంలో మూలనాయకుడుగా (మూల విరాట్టు) 23 వ జైన తీర్థంకరుడైన పార్శ్వనాథుడు నెలకొనివున్నాడు.1977 లో ఆలమూరు మండలంలోని గుమ్మిలేరు గ్రామంలో కాలువ కోసం త్రవ్వకాలు జరుపుతున్నప్పుడు అక్కడ పురాతన జైన విగ్రహం బయల్పడింది. గ్రామస్తులు తొలుత దానిని బుద్ధుని విగ్రహంగా భావించి పూజించడం మొదలుపెట్టారు. అయితే నిపుణుల పరిశీలనలో ఆ పురాతన విగ్రహం 23వ జైన తీర్థంకరుడైన పార్శ్వనాథుడి విగ్రహంగా తేలింది. విగ్రహకాలం సుమారుగా 2000 సంవత్సరాలకు పూర్వం ఉండవచ్చని గుర్తించారు. మౌర్యుల కాలం నాటిదిగా భావించబడిన ఈ తీర్థంకరుని విగ్రహం అర్థ పద్మాసన ముద్రలో ఆశీనుడిగా కనిపిస్తున్నది. ఈ పురాతన విగ్రహాన్ని రాజమండ్రికి తరలించడానికి చేసిన ప్రయత్నాలను, స్థానిక ప్రజలు గట్టిగా ప్రతిఘటించడంతో జైన సంఘం ఈ విగ్రహాన్ని గుమ్మిలేరులోనే వుంచి, అది బయల్పడిన ప్రదేశంలోనే ఒక సుందరమైన ఆలయాన్ని నిర్మించాలని నిశ్చయించింది.
మండపేట-ఆలమూరు కలిపే రహదారి వెంబడి, గుమ్ములూరు గ్రామంలో చుట్టూ పచ్చని పొలాల మధ్యన ఈ ఆలయాన్ని నిర్మించారు. జైన తీర్థంకరుడైన పార్శ్వనాథుడి గౌరవార్ధం నిర్మించబడిన ఈ ఆలయానికి నిర్మాణపరంగా ఒక ప్రత్యేకత వుంది. ఈ ఆలయ నిర్మాణం కోసం రాజస్థాన్ నుంచి తెప్పించిన ఖరీదైన తెల్ల పాలరాతిని వాడారు. ఇనుము తదితర లోహాలను ఉపయోగించలేదు. 2006 లో జైన ఆచార్యుడు శ్రీ జయంతసేన సూరేశ్వర్ జీ మహరాజ్, ఈ పాలరాతి ఆలయంలో అర్ధ పద్మాసన రీతిలో వున్న పురాతన పార్స్వనాథ విగ్రహాన్ని మూల నాయకునిగా ప్రతిష్టించడం జరిగింది. సదూర ప్రాంతాల నుంచి వచ్చే జైన భక్తుల సౌకర్యార్ధం ఈ ఆలయం చుట్టూ వున్న ఆవరణలో వసతి గృహాలను నిర్మించారు. జైనులకు పుణ్యక్షేత్రంగా వున్న ఈ ఆలయాన్ని దర్శించుకోవడానికి ఆంధ్రప్రదేశ్, తెలంగాణా రాష్ట్రాల నుండి జైనులు తరలి వస్తుంటారు.
రూమ్‌మేట్స్‌
రూమ్‌మేట్స్‌ 2006, ఆగష్టు 11న విడుదలైన తెలుగు చలనచిత్రం. ఏవీఎస్ దర్శకత్వంలో అల్లరి నరేష్, బాలాదిత్య, శ్రీనివాసరెడ్డి, సుమన్‌శెట్టి, నవనీత్ కౌర్, నాజర్‌, విజయ నరేష్, ఎస్.పి బాలసుబ్రహ్మణ్యం, నాగబాబు, రఘుబాబు, ఆలీ, గుండు హనుమంతరావు, ఎల్. బి. శ్రీరామ్ తదితరులు నటించారు.
కె.వి. నరేందర్
కె.వి. నరేందర్ ( జూన్ 7, 1967) తెలుగు కవి మరియు కథ రచయిత.
కె.వి. నరేందర్ 1967 జూన్ 7 న జగిత్యాల జిల్లాలోని చిల్వాకోడూర్ గ్రామంలో జన్మించారు. బిఎస్ సి, బి.ఇడి. చేశారు.
ఇతని రచనలు ఆంధ్రప్రభ, ఆంధ్రభూమి, విపుల, ఉదయం, ఆంధ్రజ్యోతి, నవ్య, వార్త, ఈనాడు, ఆదివారం, రచన, పుస్తకప్రపంచం తదితర పత్రికలలో ప్రచురింపబడ్డాయి.
ఇతను వందకు పైగా కథలు రచించారు. కొన్ని కథలు తెలుగు, తమిళ మరియు హింది భాషల్లోకి అనువదించారు. 'ఊరు' కథా సంకలనంలో 14 కథలు ఉన్నాయి. తెలంగాణ పల్లెలు శిథిలమవుతున్న తీరును, గ్రామాల్లో మారుతున్న మానవ సంబంధాలను, గ్రామీణ జీవితాల్లో వచ్చిన పరిణామాలను, సామాజిక సంబంధాలు తలకిందులవుతున్న వైనాలను, మారిన దోపిడీ రూపాలను ఈ కథల్లో నరేందర్‌ చిత్రించారు.ఇతను 1982 నుంచి కథలు రాస్తున్నారు.
బాలాదిత్య
బాలాదిత్య ఒక తెలుగు నటుడు, మరియు టివి వ్యాఖ్యాత, డబ్బింగ్ కళాకారుడు. బాల నటుడిగా పలు సుమారు 40 సినిమాల్లో నటించాడు. తరువాత 10కి పైగా సినిమాల్లో కథానాయకుడిగా నటించాడు. ఇతని అన్న కౌశిక్ కూడా బాల నటుడిగా కెరీర్ ప్రారంభించి పలు టి. వి. కార్యక్రమాల్లో, కొన్ని సినిమాల్లో నటించాడు. బాలనటుడిగా 1994 లో వచ్చిన అన్న, 1996 లో వచ్చిన లిటిల్ సోల్జర్స్ సినిమాకు నంది పురస్కారం అందుకున్నాడు. జాతీయ పురస్కారాన్ని అందుకున్న 1940 లో ఒక గ్రామం అనే సినిమాలో బాలాదిత్య కీలక పాత్ర పోషించాడు.
బాలాదిత్య రాజేంద్రప్రసాద్ కథానాయకుడిగా వచ్చిన ఎదురింటి మొగుడు పక్కింటి పెళ్ళాం అనే హాస్య సినిమాతో బాల నటుడిగా తన ప్రస్థానం ఆరంభించాడు. కథానాయకుడిగా అతని మొదటి సినిమా బి. జయ దర్శకత్వంలో 2003 లో వచ్చిన చంటిగాడు అనే సినిమా.
రణధీర్ గట్ల
రణధీర్ గట్ల ఒక తెలుగు సినిమా నటుడు. శేఖర్ కమ్ముల దర్శకత్వం వహించిన హ్యాపీడేస్ చిత్రం ద్వారా వెండితెరకు పరిచయమయ్యాడు.
రణధీర్ హైదరాబాదు లో పుట్టి పెరిగాడు. "సింబయోసిస్ ఇన్‌స్టిట్యూట్ ఆఫ్ మేనేజ్‌మెంట్" నుంచి ఎం. బి. ఏ పూర్తి చేశాడు. తరువాత ప్రముఖ సంస్థ మైక్రోసాఫ్ట్ లో ఉద్యోగం చేస్తూ కొన్నేళ్ళు బెంగళూరు లో ఉన్నాడు. సినిమాల్లో ప్రవేశించక మునుపు కొన్ని ప్రకటనల్లో కనిపించాడు.
2007 లో శేఖర్ కమ్ముల అందరూ కొత్త వాళ్ళతో తాను తీయబోయే సినిమా కోసం నిర్వహించిన ఆడిషన్లో పాల్గొన్నాడు. అప్పటికి పూర్వ నటనానుభవం లేదు. ఈ సినిమా తర్వాత నీలకంఠ తీసిన మిస్టర్ మేధావి సినిమాలో అవకాశం వచ్చింది. తర్వాత వచ్చిన యువత సినిమాలో ముఖ్యమైన పాత్ర పోషించాడు.
మా అల్లుడు వెరీగుడ్
"మా అల్లుడు వెరీగుడ్" 2003, డిసెంబర్ 6న విడుదలైన తెలుగు చలనచిత్రం. ఇ.వి.వి. సత్యనారాయణ దర్శకత్వం వహించిన ఈచిత్రంలో అల్లరి నరేష్, మౌనిక, రాజేంద్ర ప్రసాద్, రమ్యకృష్ణ, బ్రహ్మానందం, కోవై సరళ, మల్లికార్జునరావు, కృష్ణ భగవాన్, రఘుబాబు తదితరులు ముఖ్యపాత్రాలలో నటించగా, ఎమ్.ఎమ్. కీరవాణి సంగీతం అందించారు.
పసుపులేటి మల్లికార్జునరావు
పసుపులేటి మల్లికార్జునరావు కవి మరియు కథ రచయిత.
పసుపులేటి మల్లికార్జునరావు 1944 మే 5 న ఖమ్మం జిల్లాలో జన్మించాడు.
వీరి మెదటి కథ నా స్మృతి పథంలో. సూమారుగా 80 కథలు మరియు నాటికలు రచించాడు.
ఇతని రచనలు ఆంధ్రజ్యోతి, జ్యోతి, కృష్ణా పత్రిక, పుస్తకప్రపంచం తదితర పత్రికలలో ప్రచురింపబడ్డాయి.
కె.వి. రాఘవరావు
కె.వి. రాఘవరావు (డిసెంబర్ 15, 1920 - 2000) ప్రముఖ రంగస్థల నటుడు. ఖమ్మం జిల్లాలో తొలిదశ నాటకకళా వికాసానికి కృషిచేశాడు.
రాఘవరావు 1920, డిసెంబర్ 15 న ఖమ్మం జిల్లా దుమ్ముగూడెంలో జన్మించాడు. దుమ్ముగూడెం లో ప్రాథమిక విద్య, భద్రాచలం హైస్కూల్ విద్య, రాజమండ్రి లో ఇంటర్మీడియట్ విద్య, బందరు లో డిగ్రీ విద్యను పూర్తిచేశాడు.
సంపన్న కుటంబంలో జన్మించిన రాఘవరావుకు చిన్నతనంనుండే నాటకాలపై ఆసక్తి కలిగింది. 1914లోనే దుమ్మగూడెంలో నాటక ప్రదర్శనలు ప్రారంభమైనప్పటికీ 1942లో రాఘవరావు ప్రోద్బలంతో పూర్తిస్తాయి ప్రదర్శనలు జరిగాయి. సుజన వినోదిని సమాజాన్ని విడిచి 1944లో సోదర కళాసమితిని స్థాపించాడు. దేవన రామమూర్తి, లంకా గురుమూర్తి, హార్మోనిస్టు పార్థసారథి, నృత్య దర్శకుడు మల్లికార్జునరావు వంటివారు సహకరించేవారు. మరళీ మనోహర నాట్యమండలి ఆహ్వానంపై ఆ సమాజం ప్రదర్శించిన నాటకాలను దర్శకత్వం వహించాడు. 1958వరకు నాటకాలు ప్రదర్శించాడు.
నటించిన నాటకాలు:
చివరి దశలో అనేక కష్టాలుపడ్డ రాఘవరావు 2000వ సంవత్సరంలో మరణించాడు.
అసురులు జాబితా
హిందూ పురాణాలలో ఒక జాతి. వీరు ధర్మవిరుద్ధ కార్యకలాపాలకు పాల్పడుతుంటారు. కొందరు మంచివారు కూడా ఉన్నారు. పుల్లింగ ప్రయోగానికి రాక్షసుడు అని, స్త్రీ లింగ ప్రయోగానికి రాక్షసి అని వాడుతుంటారు. రాక్షసులనే దైత్యులు, అసురులు లేదా దానవులు అని కూడా అంటారు. అసురులు అనగా అమృతము లేని వారు అని అర్థము. ఈ క్రింద అసురుసుల జాబితాను సూచిస్తుంది.
వేమూరి రాధాకృష్ణమూర్తి
వేమూరి రాధాకృష్ణమూర్తి (సెప్టెంబర్ 20, 1934 - అక్టోబరు 4, 2001) ప్రముఖ రంగస్థల నటుడు, దర్శకుడు. శ్రీరామభక్త కళా సమితి స్థాపకుడు.
రాధాకృష్ణమూర్తి 1934, సెప్టెంబర్ 20న వేమూరి రామమూర్తి, సీతారావమ్మ దంపతులకు తెనాలి తాలుకా వేమూరులో జన్మించాడు. 1955లో సచివాలయంలో ఉద్యోగంలో చేరాడు. 1992, సెస్టెంబర్ 30న సచివాలయంలో డిప్యూటి సెక్రటరీ హోదాలో పదవీ విరమణ చేశాడు.
చిన్నవయసునుండే నాటకాలపై అసక్తి ఉన్న రాధాకృష్ణమూర్తి తన ఎనిమిదవ ఏట ధృవవిజయం అనే నాటకంలో స్త్రీపాత్ర పోషించాడు. పారశాల, కళాశాల రోజులలో నాటకాల్లో నటించాడు. 1966లో హైదరాబాద్ లో శ్రీభక్తరామదాసు కళాసమితి సమాజాన్ని స్థాపించి అనేక నాటకాలు పర్రదర్శించాడు. 1988నుంచి సంస్కారభారతి హైదరాబాద్ శాఖ ప్రదర్శించిన అనేక నాటకాలకు దర్శకత్వం వహించాడు. దుర్యోధనుడు అనవేమారెడ్డి, గయుడు, హరిశ్చంద్రుడు, రంగారాయుడు, భోజరాజు మొదలైన పాత్రలు ధరించాడు.
నటించిన నాటకాలు:
దర్శకత్వం చేసినవి:
బహుమతులు:
రాధాకృష్ణమూర్తి 2001, అక్టోబరు 4న మరణించాడు.
వెన్నెలకంటి అన్నయ్య
వెన్నెలకంటి అన్నయ్య క్రీ. శ. 15 వ శతాబ్దపు ఉత్తరార్ద కాలానికి చెందిన తెలుగు కవి. ఇతను షోడశకుమార చరిత్ర అనే కథాకావ్యాన్ని తెలుగులో రాసాడు.
వెన్నెలకంటి అన్నయ్య గురించిన విశేషాలు కొద్దిగానే తెలుస్తున్నాయి. ఇతని జీవితకాలం గురించి భిన్నాభిప్రాయాలున్నాయి. సాహితీ పరిశోధకులు నిడదవోలు వెంకటరావు ఇతను 13 వ శతాబ్దానికి చెంది ఉండవచ్చని గతంలో అభిప్రాయపడ్డారు. అయితే నేడు అత్యధికులు ఇతనిని 15 వ శతాబ్దపు ఉత్తరార్ద కాలంలో జీవించిన కవిగా గుర్తిస్తున్నారు. వెన్నెలకంటి అన్నయ్యను, పంచతంత్రం రచించిన దూబగుంట నారాయణ కవికి (క్రీ. శ. 1470) సమకాలికునిగా భావిస్తారు. ఇతని తండ్రి వెన్నెలకంటి సూరామాత్యుడు.
వెన్నెలకంటి అన్నయ్య రచించిన ఏకైక కృతి షోడశకుమార చరిత్ర. ఎనిమిది అశ్వాసాలు గల ఈ తెలుగు కథాకావ్యం పూర్తిగా లభించడం లేదు. వెన్నెలకంటి అన్నయ్య దీనిని తన తండ్రి వెన్నెలకంటి సూరామాత్యునికి అంకితమిచ్చాడు. ఈ కథా కావ్యంలో కమలాకరుడనే రాకుమారుడు, అతని 15 మంది స్నేహితులు- మొత్తం 16 మంది కుమారులు (షోడశకుమారులు) ఒక ఆపదలో పడి విడిపోయి చెల్లా చెదురై తిరిగి కలసుకోవడం, వారు పొందిన చిత్ర విచిత్ర అనుభవాలను కమలాకరునితో పంచుకోవడం ప్రధాన ఇతివృత్తంగా వుంది.
అన్నయ్య శైలి సరళసులభంగా, ధారాళంగా వుంది. ఒక కథను కొనసాగిస్తున్నప్పుడు మధ్యలో ఆగి వర్ణనలు చేయడం, పాత్రల భావాలను చిత్రించడం తక్కువగా వుంటుంది. దీనివలన కథా గమనం ధారాళంగా సాగిపోతుంది. సందర్భానుసారం చేసిన కొద్ది పాటి వర్ణనలు కూడా రమణీయంగా చక్కని ఉపమానాలతో అలరారుతాయి.
షోడశకుమార చరిత్ర
నేలనూతల రామకృష్ణయ్య
నేలనూతల రామకృష్ణయ్య (అక్టోబర్ 23, 1893 - జూలై 27, 1974) ప్రముఖ రంగస్థల నటుడు. అభినవ నారద, ఆభినవ చాణక్య, ది కస్టోడియన్ ఆఫ్ ఓరియంటర్ ఆర్ట్స్ బిరుదాంకితుడు.
రామకృష్ణయ్య 1893, అక్టోబర్ 23 న బంగారయ్య, పిచ్చమ్మ దంపతులకు నెల్లూరు లో జన్మించాడు. నెల్లూరులో విద్యాభ్యాసం చేసిన రామకృష్ణయ్య 1912 నుంచి పోలీసు, రైల్వే, జిల్లా కోర్టులలో పనిచేసి 1914 నుండి 1948వరకు ఉపాధ్యాయుడిగా పనిచేశాడు.
1909లో నెల్లూరు లిటరరీ క్లబ్ వారి బుద్ధిమతి విలాసం మహిమంతుడు పాత్రలో నటించి రంగస్థలంపై అడుగుపెట్టాడు. రాళ్ళపల్లి నటేశయ్య దగ్గర సంగీతంలో శిక్షణ తీసుకున్నాడు. అనేక నాటకాలలో నటించాడు.
నటించిన పాత్రలు:
రామకృష్ణయ్య 1974, జూలై 27న మరణించాడు.